17:05 / 10.08.2017\nШу маънода айтганда, Хитой Халқ Республикасининг “Бир макон, бир йўл” ташаббуси минтақа давлатларининг узоқ муддатли иқтисодий манфаатларига қаратилгани билан муҳимдир.\nЮртимиз азал-азалдан Буюк Ипак йўли чорраҳаси, жуда кўплаб савдо йўналишлари кесишган, маданиятлар алмашадиган маскан бўлган. Қадимий Хитой манбаларида Тошкент, Самарқанд, Бухоро ва Хива шаҳарлари дунё цивилизациясига улкан ҳисса қўшган шаҳарлар сифатида қайд этилган. Шу боис ҳам Ўзбекистон Хитой Халқ Республикаси Раиси Си Цзиньпин томонидан илгари сурилган “Буюк Ипак йўли иқтисодий йўналиши”ни ташкил этиш ташаббусини қўллаб-қувватлади. Бу “Бир макон, бир йўл” концепциясининг ажралмас қисмидир. Давлатимиз раҳбари Шавкат Мирзиёев Пекин шаҳрида ўтган халқаро форумда ушбу лойиҳани янада такомиллаштириш ҳамда ривожлантириш юзасидан мамлакатимиз позициясини маълум қилди.\nШубҳасиз, юртимиз Марказий Осиё минтақасида транспорт, энергетика, савдо, инвестициялар ҳамда юқори технологиялар соҳаларида йирик лойиҳалар амалга оширилишидан манфаатдор. Бинобарин, минтақа табиий, ишлаб чиқариш ва инсон ресурсларига бой ҳудуд саналади. “Бир макон, бир йўл” ташаббуси иштирокчи мамлакатларга ўз салоҳиятини тўлақонли рўёбга чиқариш, бир-бирининг иқтисодиётини тўлдириш, савдо ҳамда инвестицияларни рағбатлантиришга замин яратади.\n“Буюк Ипак йўли иқтисодий йўналиши”нинг улкан молиявий-иқтисодий салоҳиятини инобатга олган ҳолда, ҳамкорликда аниқ, энг аввало, инфратузилмани ривожлантириш ва янги саноат қувватларини ташкил қилишга қаратилган лойиҳаларни рўёбга чиқаришга алоҳида урғу бериш лозим. Шу маънода айтганда, 2013 йили ташкил этилган “Жиззах” эркин иқтисодий зонаси имкониятларидан самарали фойдаланиш мамлакатимиз учун катта аҳамият касб этади. Ушбу ҳудудда хитойлик инвесторларга қулай шарт-шароит ва преференциялар яратилган. Бундай ҳамкорлик икки томонлама муносабатларни янада чуқурлаштиришга хизмат қилади, Ўзбекистон ва Хитой ўртасида савдо-иқтисодий алоқаларга туртки беради. Шунингдек, учинчи мамлакатлар бозорига биргаликда чиқиш учун шароитлар яратади. “Жиззах” ЭИЗда тузилган “Пенг-шенг” саноат парки юқори технологияли ишлаб чиқариш субъектларини яратишга мўлжалланган бўлиб, у ерда юқори қўшимча қийматли рақобатдош маҳсулотлар ишлаб чиқарилади.\nМамлакатимизда иқтисодиётга илм-фанни интеграция қилиш, юқори инновацион технологияларни жалб этиш ҳамда ишлаб чиқариш қувватларини модернизациялаш бўйича қўшма лойиҳаларни амалга оширишга алоҳида эътибор қаратилмоқда.\nДавлатимиз раҳбари қайд этганидек, “Иқтисодий йўналиш” линияси бўйича интеграциялашган юқори технологиялар саноат паркларини ҳамда илмий-инновацион кластерларни қуриш, рақобатдош ва илм-фанга асосланган маҳсулотлар ишлаб чиқарадиган замонавий корхоналар ташкил қилиш учун эркин ва махсус иқтисодий зоналар тузиш устувор бўлиши лозим. Шу муносабат билан “Бир макон, бир йўл” ташаббуси, жумладан, Осиё инфратузилмавий инвестициялар банки молиявий имкониятларини жалб қилиш муҳим аҳамият касб этади. Зеро, Ўзбекистон Хитойнинг мазкур молия муассасасини ташкил қилиш бўйича ташаббусини биринчилардан бўлиб қўллаб-қувватлаган эди. Мамлакатимиз ушбу банк таъсисчиларидан бири ҳисобланади. Пекинда ўтган “Бир макон, бир йўл” халқаро форумида Хитой тарафи “Буюк Ипак йўли иқтисодий йўналиши” барпо этилиши иштирокчилари бўлган ривожланаётган мамлакатлар учун қўшимча равишда маблағ ажратилишини билдирди.\nТашқи бозорларда харидоргир, юқори қўшимча қийматга эга рақобатдош маҳсулотлар ишлаб чиқаришни таъминлайдиган минерал-хом ашё ва қишлоқ хўжалиги ресурсларини чуқур қайта ишлаш бўйича замонавий саноат субъектларини ташкил этишга хорижий ҳамда маҳаллий инвестицияларни жалб қилиш учун қулай шароит яратиш, шунингдек, Самарқанд, Бухоро, Фарғона ва Хоразм вилоятларининг ишлаб чиқариш ҳамда ресурс салоҳиятидан комплекс ва самарали фойдаланиш мақсадида 2017 йил январь ойида Президентимизнинг “Ургут”, “ўиждувон”, “Қўқон” ва “Ҳазорасп” эркин иқтисодий зоналарини ташкил этиш тўғрисидаги Фармони қабул қилинди. Эркин иқтисодий зоналар ҳудудида алоҳида солиқ, божхона ҳамда валюта тартиби амал қилади, яъни хорижлик, шу жумладан, хитойлик инвесторларнинг бизнесини ривожлантириши учун қулай ишбилармонлик муҳити яратилган.\n“Буюк Ипак йўли иқтисодий йўналиши” ташаббуси амалга оширилиши бизнес доиралари ўртасида ҳамкорликнинг аниқ лойиҳалари муҳокамаси бўйича тўғридан-тўғри мулоқотсиз бўлмайди. Бу мамлакатларимиз бизнес тузилмаларининг илгари сурилаётган ташаббуслар, лойиҳалардан хабардорлигини ошириш, амалий ҳамкорликни чуқурлаштириш учун ҳам зарур. Икки давлат ишбилармонларининг Ўзбекистонда ва Хитойда ўтказилаётган ярмаркалар, кўргазмалардаги иштирокини кенгайтириш лозим.\nБугун юртимиз ташқи дунё учун тобора очиқ бўлиб бормоқда. Бу саъй-ҳаракатлар нафақат Марказий Осиё, балки бутун дунёда мамлакатимизнинг истиқболли ҳамда ишончли ҳамкор сифатидаги мавқеи юксалишига хизмат қилаяпти. Жумладан, Президентимизнинг Хитойга давлат ташрифи доирасида савдо-иқтисодий ва инвестициявий соҳаларда 23 миллиард долларлик 115 та битим имзолангани ҳам фикримизнинг яққол тасдиғидир.\nҚолаверса, Ўзбекистон дунёда сўнгги ўн йилдан ортиқ муддат давомида барқарор ўсиш суръатларига эришиб келаётган саноқли давлатлардан биридир. Жаҳон банки экспертларининг фикрича, 2017/2018 йилларда Ўзбекистон иқтисодиётининг ўсиш суръати 7,4 фоиз даражасида сақланиб қолади. Табиийки, молиявий-иқтисодий барқарорлик чет эл инвестициясини жалб этиш, ишбилармонлар ва илмий доиралар билан ҳамкорлик алоқаларини фаоллаштириш учун қулай шароитлар яратишга хизмат қилади. Шу маънода айтганда, “Бир макон, бир йўл” концепцияси барча манфаатдор тарафлар ўртасида мустаҳкам муносабатлар учун ҳамкорлик майдони вазифасини ўтайди.\nХитой Ўзбекистон ҳамкорлик


Янги офат! Австралия сичқонлар тўдаси қуршовида қолди - XABAR.INFO\nЯнги офат! Австралия сичқонлар тўдаси қуршовида қолди\nPosted on 28.05.2021 28.05.2021 Author Admin\nСув тошқинлари, ёнғинлар ва қурғоқчиликдан сўнг Австралияда янги офат – сичқонлар тўдаси пайдо бўлди.\nФермерлар ваҳимага тушган: улар бу йил катта ҳосилдан умид қилишган эди, аммо бу умидлар пучга чиқади. Табиий офатлар ва табиий душманларнинг камайиши кемирувчиларнинг чексиз миқдорда кўпайишига имкон яратди. Австралиянинг Янги Жанубий Уэльс штатида сичқонлар сони катастрофа даражасига етди.\n“Улар ҳамма ерда, сичқонлар шунчалик кўплигидан оёғингизнинг тагидаги ер қимирлаётганга ўхшайди. Улар йўлида чиққан ҳамма нарсани йўқ қилади – донлар, сомон, ҳатто техникани ҳам ишдан чиқаради. Биз бунга чора тома олмаяпмиз”, – дейди маҳаллий фермерлардан бири.\nОлимларнинг фикрича, экотизим тикланиши учун вақт керак. Битта урғочи сичқон бир мавсумда 500 тагача туғиши мумкин.\nФермердар кемирувчиларга қарши курашга катта маблағ сарфлашмоқда, аммо шунга қарамай бунинг фойдаси бўлмаяпти. Ҳукумат фермерларга 50 млн Австралия доллари ажратди, аммо экспертлар бу ёрдамни кечиккан ва етарлича эмас деб баҳолашди.\nСурхондарёда аёвсиз дўппосланган эркак ўлиб қолди\nҲамширанинг хатоси туфайли ўқувчи қиз фалаж бўлиб қолди\nМамлакатимиз йўқ бўлиб кетиш хавфи остида қолди –…\nОЛДИНГИ СAХИФAРаъно Ярашева эрининг қасами сабаб 4 ёшли фарзанди вафот этгани ҳақида гапириб берди\nКЕЙИНГИ СAХИФAБритания бош вазири муслима аёллардан узр сўради


Мунтазам тўйиб ухламасликнинг организм учун қандай зарари бор 19-10-2021, 10:00 | Zamin.uz\n09:55 / 18.09.2021\nУйқу билан боғлиқ муаммолар фақатгина кайфият ва иш самарадорлигига таъсир қилмай қолмайди. Кўплаб тадқиқотларда доимий равишда тиниқиб ухламаслик саломатлик билан бирга ҳаёт давомийлигига ҳам салбий таъсир қилиши аниқланган.\nРеакция билдириш билан боғлиқ муаммо\nОдам қанча кам ухласа, диққат қилиши ва эътиборини жамлаши шунча қийин бўлади. Шу билан бирга нотўғри қарор қабул қилиш эҳтимоли ҳам кўпаяди. Уйқу меъёрда бўлмаса, машина ҳайдаш, куч сарфланадиган спорт машқлари ва яхши реакция талаб қиладиган бошқа ишларни кечга қолдирган яхши.\nКечаси билан ухламасдан имтиҳон ёки муҳим чиқишга тайёргарлик кўрганлар кутилгандек ижобий натижага эриша олмаслиги мумкин. Гап шундаки, уйқунинг етишмаслиги янги ахборотни эслаб қолишга таъсир кўрсатмай қолмайди. Бу ҳам етмагандек, хотирада сақланиб қолган маълумот ҳам эсдан чиқиб қолиши мумкин.\nУйқу вақтида одам нафақат дам олади, балки организмни тикланади ҳам. Ўтказилган тадқиқотларда уйқу респиратор вирусли касалликлар масала, гриппдан тузалишни жадаллаштириши аниқланган. Уйқу вақтида иммун тизими бактерия ва вируслар билан курашадиган ситокин сингари моддаларни ишлаб чиқаради. Кам ухлаганда эса ситокинлар курашиш учун етарли миқдорда бўлмайди.\nЮрак касалликлари хавфи ортади\nТўлиқ тунги уйқу қондаги қон миқдори, шунингдек, қон босимини назорат қилишга ёрдам беради. Иккинчи омил айниқса, юрак-қон тизими саломатлиги учун муҳим саналади. Кўплаб ўтказилган замонавий тадқиқотларда уйқусизлик ҳамда инсульт ва юрак хуружи ўртасида алоқадорлик борлиги аниқланган.\nДепрессия хавфи ортади\n2017 йилдаги 10 минг киши иштирок этган тадқиқотда, уйқусизликдан азият чекадиганларда депрессия хавфининг ривожланиши 5 карра кўпроқ бўлиши маълум аниқланган. Бундан ташқари, уйқунинг йўқолиши ушбу касалликка хос илк симптом саналади.\nОртиқча вазн тўпланади\nУйқу етарли бўлмаса, моддалар алмашинувини назорат қилувчи лептин шунча кам, «очлик гормони» сифатида маълум бўлган грелин эса шунча бисёр бўлади. Қолаверса, меъёрдан кам ухлаганда, стрессни енгиш учун кўпинча зарарли овқатларга бўлган талаб юқори бўлади.\nҚандли диабетнинг келиб чиқиш хавфи ортади\nТўлиқ уйқу организмдан глюкоза ишлаб чиқарилишига ёрдам беради. Керагидан кам ухланса, ҳужайралар глюкозани шунча секин ишлаб чиқаради ва қандли диабет хавфининг пайдо бўлиши шунча кўп бўлади. “Замин” янгиликларини “Facebook”да кузатиб боринг\nЯнгиликлар » Ҳаёт тарзи » Мунтазам тўйиб ухламасликнинг организм учун қандай зарари бор?


ЕИ Тошкент билан иқтисодий алоқаларни кучайтирмоқчи\nЕвропа парламенти биноси олдидаги ЕИ байроғи.\nЕвропа Иттифоқи Марказий Осиёдага ҳозирлигини асосан иқтисодий лойиҳаларни амалга ошириш орқали кучайтиришга интилмоқда. Бу ҳақда Podrobno.uz нашрига бергшан интервьюсида Европа Комиссиясининг халқаро тараққиёт ва ҳамкорлик бўйича бош директори Сефано Мансервизи маълум қилди.\n“Биз Ўзбекистонни стратегик ҳамкор сифатида кўрмоқдамиз ва уни ўтган йилларга қараганда кўпроқ молиялаштиришни бошлаймиз. Ўзбекистонда Европа ширкатлари сони ортиб боради. Бизнинг мақсадимиз, дунёнинг мана шу қисмида, ўзбек ҳукумати ва ўзбек гражданлари билан бирга бўлишдир”, деб билдирди Минсервизи суҳбат чоғида.\nЕвропа Иттифоқининг Минсервизи раҳбарлигидаги делегацияси 12 июлда Тошкентга келган эди.\nДелегация қатор вазирликларда ўтган учрашувларда асосан “террорчилик, радикализация каби нобарқарорлик омилларига” қарши туриш, Ўзбекистонда олиб борилаётган ислоҳотларни муҳокама қилди.


CАМАРҚАНД – "Бинойидек ишлаб турган бозор бузилди, савдогарлар қақшади"\n24 феврал 2019, Тошкент вақти: 10:24\nCАМАРҚАНД. “Cамарқанддан ёзмоқдамиз. Вилоят ҳокими 16 январь куни “Самарқанд сиёб савдо” унитар корхонасига тегишли эҳтиёт қисмлар бозорига келиб, бу ер бузилиб, ўрнида 4 қаватли гипермаркет қурилишини айтди. Шумхабардан тадбиркорлар ваҳимага тушиб қолдик. Ахир, бу ер яқинда реконструкция қилинган ва жойни 25-30 минг долларга харид қилгандик-да! Кўпчилик дўкон харид қилиш учун каттагина кредит олган.\nАйтишларича, янги қуриладиган савдо мажмуасининг бир квадрат метри 10 миллион сўмдан сотилар экан. Бинойидек ишлаб турган бозорни бузиб, гипермаркет қуришдан кўзланган мақсад нима, яна одамларни шилиб, чўнтак қаппайтиришми?!”\n(Бу хабар Озодликка 3 февраль куни келган.)\nАНДИЖОН – “Ярим тунга қадар давом этадиган кафе шовқинидан ухлолмаяпмиз” (ВИДЕО)\nСУРХОНДАРЁ – “500 доллар ҳам чиқмайдиган эски буюмларим учун 30 миллион сўм бож ҳисобланди!”\nТОШКЕНТ– “Дом”да ҳайвон боқилаётгани сабаб паразитлар кўпайиб кетди”\nСУРХОНДАРЁ – “Қурилиш ширкати вакиллари ишни ўлда-жўлда қилиб ғойиб бўлди”\nCАМАРҚАНД – “Харидору сотувчилар 20 йилдан буён лой кечади”\nҚАШҚАДАРЁ – “Қодирий кўчасида яшаймиз дейишга ҳам уяламиз”\nТОШКЕНТ – “Чақалоқли аёллар бозорда тунаб, растасини қўриқлаб чиқмоқда” (ВИДЕО)\nФарғонаТВнинг нафақадаги мухбири ST даракчиси хабарини рад этди


Прага марказидаги муқаддас Вацлавнинг от минган ҳайкали¸ Карл кўприги¸ Кафка музейи...\nРассом Иржа Давид: "Бу асарим бизга озодлик ва демократия келтирган етакчига миннатдорлик рамзидир", деган эди.\nАммо бу маюслик баробарида "Қани энди менинг мамлакатимда ҳам ўз истаги билан кетадиган президент бўлса" деган орзу ҳам бор эди.\n"Мана Ҳавел президент бўлди¸ нима қилади у президент бўлиб, китобини ëзмайдими?" деган эди ТВ орқали Каримов.\n"Параллел чизиқлар учрашмайди" деган қоида бор чизма геометрияда.\n"Ҳали ер куррасида мустабид тизимлар бор экан¸ биз бу мустабидлардан зулм кўрган диссидентлар ҳимоясига оëққа қалқишга доимо куч топа олишимиз керак."


13:00 / 12.06.2017\nМиграция тараққиётга элтади, янги имкониятлар эшигини очади. Меҳнат ресурсларидан турли йўналишларда оқилона фойдаланиш жойларда иқтисодий ва ижтимоий шароитларнинг яхшиланишида муҳим ўрин тутади. Юртимизда фуқароларни хорижда уюшган ҳолда ишга жойлаштириш, уларнинг ҳуқуқлари ҳимоясини таъминлаш бўйича фаол иш олиб борилаяпти. Президентимизнинг яқинда қабул қилинган “Бандлик соҳасида давлат сиёсатини янада такомиллаштириш ва меҳнат органлари фаолияти самарадорлигини тубдан ошириш чора-тадбирлари тўғрисида”ги Фармони ҳам ушбу мақсадга қаратилгани билан аҳамиятлидир. Унда аҳолининг ташқи меҳнат миграциясини ташкил этиш тизимини ҳамда Ўзбекистон Республикаси Бандлик ва меҳнат муносабатлари вазирлиги Аҳоли ташқи меҳнат миграцияси агентлиги фаолиятини янада такомиллаштириш бўйича чора-тадбирлар белгиланган. Ушбу йўналишда амалга оширилган ишлар, яқин истиқболда бажарилиши лозим бўлган вазифалар ҳақида “Халқ сўзи” мухбири аҳоли ташқи меҳнат миграцияси агентлиги ҳузуридаги Чет элларга кетаётган фуқароларни олдиндан кўниктириш ва ўқитиш маркази директори Шукур Бурҳонхўжаев билан суҳбатлашди.\nИш топиш, чет элларда меҳнат фаолиятини амалга ошириш билан боғлиқ чиқиш ҳужжатларини расмийлаштириш хизматлари ҳақи энг кам иш ҳақининг 4 баравари, яъни қарийб 600 минг сўм миқдорида белгиланган. Бўлғуси меҳнат мигранти, шунингдек, Чет элларга кетаётган фуқароларни олдиндан кўниктириш ва ўқитиш маркази курслари учун ҳам ҳақ тўлаши мумкин. Бу Россия, Польшага боришни истаганлар учун 600 минг, Жанубий Кореяга борадиганларга 900 минг сўм атрофида. Мазкур курсларда меҳнат мигрантига бораётган давлат қонунлари, анъаналари тушунтирилади, мулоқот қилиш ва иш учун етарли даражада тил ўргатилади, хавфсизлик техникаси қоидалари ва меҳнат муҳофазаси талаблари ҳақида батафсил ахборот берилади. Йил бошидан бери ушбу марказда қарийб 500 киши таҳсил олди.\n— Ўзбекистон ва Япония ўртасида ҳамкорликни ривожлантириш бўйича фаол иш олиб борилмоқда. Тегишли вазирликлар ўзаро англашув меморандумини имзолаган, бошқа қўшма шартномалар ҳам мавжуд. Жорий йилда 14 нафар Ўзбекистон фуқароси Кунчиқар мамлакатнинг етакчи компанияларида уч йил давомида малака оширадиган бўлди. Ўмон ва Туркия давлатлари билан ҳам ушбу соҳада - битим тузиш мақсадида музокаралар олиб борилаётир.\nЧет элда ишлаётган фуқаронинг меҳнат дафтарчаси унинг доимий яшаш манзили бўйича Пенсия жамғармаси бўлимида сақланади ва юритилади. Пенсия жамғармасига - бадал киритилган давргина меҳнат стажига қўшилади. Шундай қилиб, фуқаролар агентлик орқали қайсики мамлакатда ишламасин, меҳнат стажи тўплайди, суғурта бадалларини тўлайди ҳамда қариганда ўзи учун муносиб пенсияни кафолатлайди.\nРоссия миграция меҳнат


Андрес Иньеста Хитой клубига ўтадиган бўлди\n«Барселона» ва Испания терма жамоаси яримҳимоячиси Андрес Иньеста Хитойнинг «Тянгжин Цюангжиан» клуби билан шартнома имзолади. Бу ҳақда Sky Sports нашрига таяниб Кун.уз хабар берди.\nМанба берган хабарга кўра, Иньеста Хитой клуби билан уч йиллик шартнома имзолашга келишиб олган, унга кўра, битим яна бир йилга автоматик тарзда узайиши мумкин (3+1) бўлади. Испаниялик футболчи бунинг эвазига клубда йилига 37 миллион евро маош олади ва Мессидан кейин дунёнинг энг кўп маош олувчи иккинчи футболчисига айланади.\nИньеста октябрь ойида «Барселона» билан фаолиятининг сўнгига қадар шартнома имзолаганди. Кейинроқ матбуотда унинг 30 апрелга қадар «кўк-анорранглилар»ни жамоани тарк этиши ёки этмаслигини айтиб огоҳлантириши лозим эди. Ўтган ойда футболчи Хитой клуби вариантини кўриб чиқаётгани ҳақида клубни хабардор қилган.\nИньеста «Барселона» тизимида 1996 йил сентябрдан буён тўп суриб келади. Ўшанда у 12 ёшда бўлган. 2002 йилнинг октябрида эса асосий жамоа сафида дебют қилган. Умумий ҳисобда футболчи «Барселона» билан 4 карра ЕЧЛ, 8 карра Испания чемпиони, 5 карра мамлакат кубоги, 6 карра Испания Суперкубоги ва уч карра Европа суперкубоги ва клублар ўртасидаги ЖЧ ғолиби бўлган. Миллий терма жамоа сафида 2010 йилда жаҳон чемпиони ва икки карра Европа (2008, 2012) чемпиони унвонларини қўлга киритган


Наманганда қиз болани унга гап отган бир гуруҳ йигитлардан ҳимоя қилган сотувчига жиноий иш қўзғатилди\nНаманганда қиз болани унга гап отган бир гуруҳ йигитлардан ҳимоя қилган сотувчига жиноий иш қўзғатилди. Бу ҳақда EVERYDAY.UZ мухбири хабар қилди.\nМаълум бўлишича, 3 ноябрь куни соат 01:00 ларда фуқаро Жаҳонгир У. дўстлари билан Наманган шаҳридаги 5-кичик туманда жойлашган озиқ-овқат дўконига Матиз автомашинасида келган.\nУлар дўконга харид учун келган 25 ёшли қизга гап отган. Шунда дўконнинг 40 ёшли сотувчиси йигитлардан қизга гап отишни тўхтатишни сўраган, лекин йигитлар ҳаракатни давом эттирган. Натижада сотувчи ёғоч битани қўлга олиб, йигитлардан бирининг бошига урган. Оқибатда йигит бош мия очиқ шикасти, бош мияни оғир даражали лат ейиши, бош мияни чап ярим шарлари ўткир эпидурал гематомаси ҳисобига эзилиши ва бошқа жароҳатлар олган. Сотувчига нисбатан ЖКнинг 104-моддаси 2-қисми "е" банди билан жиноий иш қўзғатилган. Тергов ҳаракатлари олиб борилмоқда.\nМуслим. 17 ноябр 2020 07:51\nАна шундай иймонли,виждонли,шу сотувчига ухшаган эркаклар ватан химоясида хам ишончли хисобланади. Миллатини аёлларини кизганмайдиган эркаклар эркак эмас,даюс.Минг рахмат шу сотувчи укамизга,эркак экан.\nDaler 15 ноябр 2020 18:52\nTogri qilibdi ayrim odamlarga oxshab vidyoga olib turmabtiku yordam beribdi tarbiya bergan tasiga 1000 raxmat shunday insonlar borligan juda xursandman\nГулнора 15 ноябр 2020 16:18\nСотувчи тугри килган. Бир кизни у ким булишидан катъий назар химоя килган. Бу адолатли хукм булмаган. Сотувчида айб йук.\nШерзодбек 15 ноябр 2020 12:54\nКечаси юрган битта қанжигни деб иккита эркек киши жабр кўрибдида, гапни қисқаси.\nЖавлон 14 ноябр 2020 20:19\nЮсупов Абдуурашит балким Абдурашид булса керак саволизга кушиламан кечаси илинтиришга яхши жой бу магазин хар нарса топилади\nметаморф 14 ноябр 2020 18:53\nАдолатли хукм бумабти.\nАнвар Мирзо Ҳаким 14 ноябр 2020 15:42\nАвваламбор тунги соат 01 да қиз болани ёлғиз кўчага чиқишининг ўзи яхши ҳолат эмас. Гап отган йигитлар ҳам тарбия кўрмаган кўринади. Сотувчи эса, бита билан бош ёриши бу воқеага якуний нуқта қўйган. Яъниким, ҳар уччала тарафда ҳам айб бор. Бу воқеликда қарс икки эмас, уч қўлдан чиққан. Суд эса, қонунга мувофиқ сотувчига айб қўяди.\nИброхим 14 ноябр 2020 12:58\nЖуда тугри килибди сотувчи йигит мард экан\nJasur 14 ноябр 2020 11:29\nYaxshi qilibdi. Urib\nЮсупов Абдуурашит 14 ноябр 2020 10:10\nСоат тунги 01 00 атрофида киз бола нима килаяпти экан магазинда?\nДангал 14 ноябр 2020 08:02\nПук борми бировни кизига гап отиб тугри килганда мен булса менам солардим\nСотувчини яхши курганидир\nradik 14 ноябр 2020 07:43\nСотувчи тугри килибди,имони соглом инсон экан.\nЎзбекистон янгиликлари » Ҳодиса » Наманганда қиз болани унга гап отган бир гуруҳ йигитлардан ҳимоя қилган сотувчига жиноий иш қўзғатилди


Дубай шаҳзодаси Ўзбекистонга келди – Фото - EFFECT.UZ\nДубай шаҳзодаси Ўзбекистонга келди – Фото\n. 09:10 | 07.10.2021\n2020 йил октябрь ойида Навоийга келган Дубай шаҳзодаси Шайх Ҳамдан бин Муҳаммад Ол Мактум иккинчи маротаба Ўзбекистонга келди. Бу ҳақда Муҳаммад Ол Мактум ўзининг Instagram саҳифасида маълум қилди.\nМаълум бўлишича, Дубай шаҳзодаси қўйган суратларидан у доимгидек Навоий шаҳридан 50 км узоқликдаги БААга қарашли тувалоқ асраш масканига ташриф буюргани кўриш мумкин.\nTeglar:Ўзбекистон, Шайх Ҳамдан бин Муҳаммад Ол Мактум\nЎзбекистоннинг айрим ҳудудларига қор ёғиши мумкин


Грецияда ёнғин назоратдан чиқиб кетди: 2 та шаҳар аҳолиси эвакуация қилинмоқда\nAFINA. Kazinform - Афина шимолида ўрмон ёнғинлари Грецияда узоқ давом этган аномал иссиқлик туфайли назоратдан чиқиб кетди, деб хабар беради Kazinform Reytersга таяниб.\nРоссиянинг курорт шаҳрини қизил қўнғизлар босиб олди\nNUR-SULTAN. Kazinform - Россиянинг Анапа курорт шаҳрида қизил қўнғизлар кўпайиб кетганлиги ҳақидаги видеолар ижтимоий тармоқларда тарқалмоқда, деб берадиKazinform.\nАнтарктидада +18 даража янги рекорд ҳарорат қайд этилди\nNUR-SULTAN. Kazinform - Бирлашган Миллатлар Ташкилоти Антарктидада 18,3 ° С ҳароратда янги рекорд ҳароратни қайд этди, деб хабар беради Kazinform БМТнинг Жаҳон Метеорология Ташкилотига (ЖМТ) асосланиб.\nАҚШда 76 киши қаттиқ иссиқдан вафот этди\nNEW YORK. Kazinform - АҚШнинг Орегон ва Вашингтон штатларида 76 киши ҳаддан ташқари иссиқдан вафот этди, тана ҳарорати кўтарилиб кетганлиги сабабли касалхонага ётқизилганлар сони юзлаб, деб хабар беради Kazinform The Wall Street Journal газетасига таяниб.\nҚозоғистон 2050 йилгача кам углеродли ривожланиш концепциясини ишлаб чиқмоқда\nNUR-SULTAN. Kazinform – Қозоғистон 2050 йилгача кам углеродли ривожланиш концепциясини ишлаб чиқишни бошлади. Бу ҳақда Ҳукумат йиғилиши пайтида Қозоғистон Экология, геология ва табиий ресурслар вазири Мағзум Мирзағалиев маълум қилди, деб хабар қилмоқда Kazinform мухбири.\nАнтарктида соҳилида янги орол пайдо бўлди\nLONDON. Kazinform - Антарктиданинг ғарбий соҳили бўйлаб сузиб кетаётганда, қутб тадқиқотчилари музликларнинг эриши сабабли пайдо бўлган янги оролни пайқаб қолишди, деб хабар беради Kazinform IFLScience нашрига ҳавола қилиб.


Ҳамза розияллоҳу анҳу Набий соллаллоҳу алайҳи васалламнинг амакилари, эмикдош инилари, Қурайш қабиласининг паҳлавонларидан бири бўлиб, лақаблари “Шаҳидлар саййиди”, “Аллоҳнинг ва Расулининг арслони”дир.\nРасулуллоҳ соллаллоҳу алайҳи васалламга пайғамбарлик келганинининг иккинчи йили Исломга кирганлар. Исломга кирганларидан кейин душманлар Муҳаммад соллаллоҳу алайҳи васалламга ва мусмулмонларга озор етказишни камайтирганлар.\nУ зот ҳам Мадинага ҳижрат қилганлар, Бадрда қатнашганлар ва Уҳудда Ваҳший ибн Ҳарб томонидан шаҳид этилганлар. Ваҳший у кишининг бурун ва қулоқларини кесган. Баъзи ривоятларда Ҳинд бинт Утба қоринларини ёрдириб, жигарларини олиб, чайнашга уринган, аммо чайнай олмай, ташлаб юборган. Набий соллаллоҳу алайҳи васаллам амакиларининг бу аҳволини кўриб маҳзун бўлганлар.\nБир неча йиллар олдин Уҳуд тоғи этагидаги шаҳидлар қабристонига сел келиб, баъзи қабрларни ювиб кетади. Ана шу қабрлар ичида Ҳамза розияллоҳу анҳунинг ҳам қабрлари бор эди. Ҳукуматнинг келишуви ва маслаҳати билан шаҳидларнинг жасадлари бошқа жойга кўчиришга қарор қилинади. Бу ишни амалга ошириш чоғида кўплаб уламолар таклиф этилади.\nҲамза розияллоҳу анҳунинг маборак жасадларини кўчиришда қатнашган уламолардан бири Шайх Маҳмуд Саввоф бўлиб, у киши Ҳамза розияллоҳу анҳунинг жасадлари 1400 йилдан бери бус-бутун ҳолда турганини, ҳатто қўлларини қимирлатилганда, ундан қон сизиб чиққанини айтиб берганлар. Субҳаналлоҳ.\nДоктор Ториқ Сувайдан ўзининг “Ниҳоя қиссаси” номли силсила кўрсатувларида баъзи уламоларнинг Уҳудда шаҳид бўлган саҳобалардан бир нечаларининг жасадларини қайтадан дафн этишда иштирок этишганини, орадан 1400 йил муддат ўтгандан кейин саҳобаи киромларнинг жасадлари қандай ҳолатда эканини, мазкур жасадлар ўшандан бери ўзгармай, чиримай, бузилмай турганини Шайх Маҳмуд Саввофдан тўғридан тўғри ҳикоя қилган.\nТориқ Сувайдан шундай дейди: “Бизга Шайх Маҳмуд Саввоф раҳимаҳуллоҳнинг айтиб беришича, Уҳудда шаҳид бўлган саҳобаларнинг қабрларини кўчириш ва уларни қайтадан дафн этиш мақсадида чақирилган уламолар орасида у киши ҳам бор бўлиб, айнан Ҳамза розияллоҳу анҳуни дафн этганлардан бири бўлган эканлар. Айтишларича, Ҳамза розияллоҳу анҳунинг жасадлари катта, бурунлари, икки қулоқлари кесилган ва қоринлари ёрилган, қўллари қорин устига қўйилган ҳолда эканлар.\nШайх Маҳмуд Саввоф сўзларини шундай давом эттирганлар: “Биз у зотнинг жасадларини ва қўлларини қимирлатганимизда, қон оқиб чиқди. У кишини бошқа шаҳидлар билан бирга дафн этдик”.\nДоктор Ториқ Сувайдан юқоридаги гапларга шундай қўшимча қилади: “Бу собит, аниқ ва кўз билан кўрилган ишдир. Шайхнинг айтишича, Ҳамза розияллоҳу анҳунинг баданларидан қон оққанда, мискнинг хушбўй ифори таралган экан”.\nИнтернет маълумотларидан Нозимжон Иминжонов таржимаси\n1095 марта ўқилди\nДругие материалы в этой категории: « Ҳаммод ибн Салама раҳимаҳуллоҳнинг қаноати\tЛангар Қуръони ҳақида қизиқарли ва ноёб маълумотлар »


00:00 / 31.05.2007 | eski savollar | 1030\nАссалому алайкум.1. «Бисмиллаҳир роҳманир роҳим» Фотиҳа сурасининг 1-оятими? Агар ҳа бўлса нимага имом бисмиллаҳни ичида ўқиб фотиҳани овоз чиқариб ўқийди?2. Биламизки Қуръоннинг 1-ояти Иқро сурасининг нозил бўлишидан бошланган. Тугаши эса Моида 3- оятдир. Аммо, Қуръоннинг китоб шакли эса умуман бошқача тартибда саҳифаланган. Нима сабабдан Қуръон нозил бўлиш тартибида йиғилмаган? Китоб шаклидаги варианти қай тартибда саҳифаланган?3. Макка шаҳрида ҳатм Қуръонда сажда оятини имом ўқиб саждага боради. Табиийки унга эргашаётганлар ҳам сажда қилишади. Аммо Каъбани тавоф қилаётганлар имомни эшитишса ҳам сажда қилмайдилар. Бунинг сабаби нима?4. Ҳамид исмини тушунтириб берсангиз.\n1. Ҳанафий мазҳаби бўйича «Бисмиллаҳ» Фотиҳа сурасининг ояти эмас. Шунинг учун ҳанафий мазҳабидаги имом уни овоз чиқариб тиловат қилмайди.2. Қуръони Карим 23 йил давомида тарқоқ ҳолда оят-оят бўлиб тушган. Аллоҳ таоло Ўз билган ҳикматга биноан керак вақт ва ерда керак оятни нозил қилган. Аммо Пайғамбаримиз ҳар бир оятнинг жойи қайси сурада ва қайси оятдан кейин, қайсинисидан олдин эканини айтиб борганлар. Сураларнинг тартиби ҳам шундай. Ҳаммаси Аллоҳ таолодан. Бу борада сиз айтган «вариянт» каби нарсаларга ўрин йўқ.3. Тавоф ўзига яраша ибодат. Шунинг учун тавофни бузиб қироат саждасини қилмайдилар.4. «Ҳамийд» мақталган деган маънони билдиради.Агар сиз китоб ўкишни яхшилаб ўрнига кўйганингизда жуда ҳам яхши бўлар эди.\nБувим Қуръонни тажвидсиз ўқийдилар\nЖахлда талоқ қўйиш


Франциянинг «ATR Aircraft» компанияси самолётлари Ўзбекистон осмонида учиши мумкин — Review.uz\nФранциянинг «ATR Aircraft» компанияси самолётлари Ўзбекистон осмонида учиши мумкин\nДунёда самолёт ишлаб чиқаришда етакчи бўлган Франциянинг «ATR Aircraft» компанияси Ўзбекистонга камхарж самолётларни етказиб бериши мумкин.\nДавлат активларини бошқариш агентлигида дунёда самолётлар ишлаб чиқариш бўйича етакчи бўлган Франциянинг «ATR Aircraft» компанияси вакиллари билан учрашув бўлиб ўтди. Бу ҳақда агентлик матбуот хизмати хабар қилди.\nТаклиф этилаётган самолётларнинг афзаллиги сифатида ёқилғи тежамкорлиги ва узоқ муддат эксплуатация қилиниши айтилди. Замонавий технологиялар асосида ишлаб чиқарилаётган ушбу самолётлар бошқа ҳаво кемаларига нисбатан паст шовқинли бўлиб, деярли икки баробар камроқ ёқилғи сарфлайди. Бундан ташқари, улардан турли ноқулай иқлим шароитларда, қаттиқ қопламасиз аэродромларда ҳам фойдаланиш имконияти мавжуд.\nМулоқот якунида тегишли вазирлик ва идоралар, шунингдек, янги ташкил этилаётган «Humo Air» авиакомпанияси билан ушбу таклифлар доирасида фикрлашиб, ўзаро ҳамкорликни йўлга қўйишга ишонч билдирилди.


BBC Uzbek - Mintaqa - Президент нега аҳолини икки йилга озиқ-овқат ғамлашга чақирмоқда?\nПрезидент нега аҳолини икки йилга озиқ-овқат ғамлашга чақирмоқда?\nСўнгги янгиланиш 28 сентябр 2012 - 10:03 GMT\nМинтақадаги энг қашшоқ давлатлардан бири бўлган Тожикистон раҳбари Имомали Раҳмоннинг сўнгги даъватини айрим таҳлилчилар Марказий Осиёдаги эҳтимолий можаролар хавфи билан ҳам боғлашмоқда.\nПрезидент Раҳмоннинг ўзи эса, чоршанба кунги мурожаатининг сабабини бу йил қишнинг қаттиқ келиши ва узоққа чўзилиши билан изоҳлаганди.\nАммо, Душанбедаги мухбирларимизга кўра, тожик раҳбарининг чиқиши ортидан гидрометереология маркази ходимлари билан боғланишганида, улар ўзларида ҳозирча бу каби маълумот йўқлигини айтишган.\n"Устига устак, Тожикистон гидрометереология марказлари ҳалича об-ҳавони узоққа башорат қилиш салоҳиятига эга эмаслар. Фақат беш кун ҳақидагина олдиндан маълумот беришлари мумкинлиги ҳақида-ку, айтиб ўтирмаса ҳам бўлади", дейди мухбиримиз Искандар Фируз.\nТаҳлилчилар эса, буларнинг барчасини назарда тутиб, президент Раҳмоннинг бу каби даъвати ортида бошқа сабаблар ётган бўлиши мумкин, деган тахминларни илгари суришмоқда.\nМухбиримиз Искандар Фирузнинг айтишича, экспертлар Ўзбекистон ва Россияда кузатилган қурғоқчиликни назарда тутиб, энг аввало бунинг сабабини ғалла ва ёқилғи маҳсулотлари нархларининг кўтарилиб кетиши эҳтимоли билан изоҳлашмоқда.\nАммо, унга кўра, сўнгги йилларда минтақада нарх-наволар муттасил равишда ошиб бораётганини назарда тутиб, президент Раҳмоннинг чиқишини қўшни давлатлардан келаётган таҳдид ёки минтақада вазиятнинг издан чиқиб кетишига оид хавотирлар билан боғлаётганлар ҳам йўқ эмас.\nТожикистондаги мухбирларимизга кўра, президент Раҳмон илк бор бундай даъват билан чиқмаётгани учун, аҳоли унинг чиқишини жиддий олмай, ҳазил-ҳузул билан муносабат билдирмоқда.\nМаҳаллий кузатувчилар эса, Тожикистонда бунинг учун ижтимоий-иқтисодий асосларнинг умуман йўқлигини айтиб, мамлакат раҳбари чақириғига қулоқ тутишнинг ўзи имконсизлигини таъкидлашади.\nУларга кўра, аҳоли икки йилга озиқ-овқат маҳсулотларини ғамлайдиган бўлса, бунинг учун улкан молиявий захиралар лозим.\nКузатувчилар одамларда бундай пулнинг ўзи йўқлиги, мамлакат аҳолисининг ярмига яқини ночорликда ва ўзга юртларда меҳнат муҳожирлигида банд яқинлари юбораётган пуллар ҳисобига кун кечиришларини айтишади.\nУлар, бошқа томондан, Тожикистон бозорларининг сотувга чиқариш учун бунча катта миқдордаги озиқ-овқат захираларига эга эмаслигини айтиб, аҳолининг пули бўлган тақдирда ҳам, икки йилга ғамлаб қўйиш даражасида маҳсулот сотиб олишлари имконсизлигини урғулашади.\nМаҳаллий кузатувчилар наздларида бу каби даъватлар аксилсамара бериб, мамлакат бозорларида нарх-наволарнинг оммавий равишда кескин кўтарилишига олиб келиши мумкин.\nПрезидент Раҳмон мурожаатининг қанчалик ноамалий экани сабабларига тўхталаркан, улар бунинг учун аҳолида катта миқдордаги озиқ-овқат захираларини сақлаш учун, ҳеч бўлмаганда, энг оддий шарт-шароитлар бўлиши тақозо этилишига эътибор қаратишади.\nУлар катта сондаги одамларнинг тирикчиликлари ҳавас этиб бўлмайдиган даражада эканлигини назарда тутиб, бу ҳақда сўз юритишнинг ўзи ортиқча эканини айтишади.\nКузатувчилар, ўз ўрнида, айнан куз, қиш ва баҳор ойларида мамлакатда электр энергияси қанчалар тақчил бўлиши, сотиб олинган маҳсулотларни ҳеч қанақасига икки йилга сақлаб бўлмаслигини таъкидлашади.\n"Шунинг учун ҳам аҳоли президент Раҳмоннинг бу каби чиқишларига деярли эътибор бермайди", дейди мухбиримиз Искандар Фируз.\nУнга кўра, шу сабабдан ҳам, мамлакат раҳбарининг чиқишидан икки кун ўтган бўлса ҳам, мамлакат бозору дўконларида тало-тўплар кузатилмайди ва савдо-сотиқлар ҳам одатдагисидан фарқ этмайди.


29233 Ўқиш режими + -\nАссалому алайкум! Бугун ўнинчи кун! Кеча тунда осмонга термулганча узоқ ўтирдим. Осмон мусаффо. Унда юлдузлар жуда кўп бўлиб, санай десам адашиб кетаман.\nЭътибор берсам ҳамма юлдуз ўз жойида. Уларнинг сони эҳтимол одамлар сонидан кўпдир. Балки кам. Лекин нима бўлганда ҳам шу вақтгача бир юлдуз бошқа юлдуз билан урушганини кўрмадим. Улар ҳар доимгидек ўз жойларида турибдилар. Бир бирлари билан жой ҳам талашмайдилар, озор ҳам бермайдилар. Лекин, лекин биз инсонларчи? Ҳаммамиз бир-биримиз билан урушамиз. Нималарнидир талашамиз\nДадам айтганларидек биз кўриб турган ва кўрмайдиган барча нарсаларни Аллоҳ яратган. Лекин нима учун фақат одамлар бир-бирлари билан бунчалик кўп тортишадилар. Яна узоқ вақт гаплашмай юрадилар. Шу саволларга ҳеч жавоб топа олмадимда.\nБир куни ўртоқларим Алишер ва Анвар бир-бири билан урушиб кетдилар. Мен ажратмоқчи бўлиб ўрталарига кирдим. Негадур мени ҳам урушди. Бир пайт қаердандир Ҳалима буви пайдо бўлдилар. Алишер ва Анварни фақат Ҳалима буви ажрата олдилар холос. Кейин иккисига ҳам яхши гапирдилар. Иккиси ҳам яхши ота-онанинг фарзандлари экани, агар икковларини урушаётганини одамлар кўриб қолишса, уларнинг ота-оналарига айтиб беришлари мумкинлигини айтдилар.\nАслида икковларининг дадалари ҳам бир-бирлари билан ёшликдан дўст эканлар. Лекин ҳеч қачон бир-бирлари билан урушишмаган экан.\nБиласизми? Дунёда кўплаб урушқоқ одамлар бор. Агар улар урушқоқликни ташлаб, яхшилар қаторига қўшилишса эди ҳамма ёқ тинч бўлар, касаллар ҳам кам бўлар эди.\nИстардимки, дунёда ёмонлар ҳам ёмонликлар ҳам қолмаса. Ҳеч ким бир бири билан урушмаса. Ҳамма дўст бўлса. Аҳил иноқ яшаса.\n21:59 / 10.03.2018 2986\n04:36 / 09.11.2016 1075\n19:33 / 17.11.2016 2803\nАЁЛЛАР ФИҚҲИ Савол Замзам билан таҳорат қилиш жоизми Жавоб . «У замзам суви билан нажас кийимни ювиши, жунуб ғусл қилиши, бетаҳорат таҳорат давоми...\n09:04 / 17.03.2017 2167\n17:04 / 22 февраль 705\n11:17 / 14 январь 5536


29. Йўқ!!! Зулм қилганлар илмсиз равишда ҳавойи нафсларига эргашдилар, холос. Аллоҳ залолатга солган кимсани ким ҳидоятга сола оларди?! Ва уларга нусрат бергувчилар бўлмас.\nАллоҳ таоло ушбу ояти қаримани аввалги ояти каримадаги мушрикларнинг васфида келган маънони рад қилиш билан бошлаб:\n«Йўқ!!!», демоқда ва ундан сўнг мушрикларнинг хатосини баён қилишга кришмоқда.\nМушрикликнинг асосий сабаби шулки:\n«Зулм қилганлар илмсиз равишда ҳавойи нафсларига эргашдилар, холос».\nАгар илмни ишлатиб, ҳавойи нафсга эргашмаганларида Аллоҳга ширк келтирмас эдилар. Лекин улар «илмсиз равишда ҳавойи нафсларига эргашдилар». Натижада мушрик бўлиб улкан зулм содир этдилар. Ҳавойи нафсларига эргашиб, зулм қилганлари учун Аллоҳ уларни залолатга гирифтор этди.\n«Аллоҳ залолатга солган кимсани ким ҳидоятга сола оларди?!»\nҲеч ким сола олмайди. Албатта, ундоқ кимса бу дунёдан адашган ҳолида ўтади.\n«Ва уларга нусрат бергувчилар бўлмас».\nАллоҳнинг қаҳрига учраган кимсага ким ҳам нусрат берувчи бўла оларди?\nШу ўринда Аллоҳ таоло ҳавойи нафсига эргашганларни қўйиб, Пайғамбаримиз соллаллоҳу алайҳи васалламга хитоб қилади:\n30. Бас, сен ҳаққа мойил бўлиб, динга юз тут. Бу Аллоҳ одамларни яратган асил табиатдир. Аллоҳнинг яратганини ўзгартириб бўлмас. Ушбу тўғри диндир. Лекин одамларнинг кўпи билмаслар.\nБиз «ҳаққа мойил бўлиб» деб ўзбекчага ўгирган ибора ояти каримада биргина «ҳанийфан» сўзи билан ифода этилган. Араб тилида «ҳаниф» сўзи ёмонликдан яхшиликка, ботилдан ҳаққа юзланиш маъносида ишлатилади. Шунинг учун бу оятнинг мазмуни, барча ёмонликлардан юз ўгириб, ҳақ динга юз тут, бўлади. Яъни, бошқа ҳамма динлар, эътиқод ва тузумларни қўйиб, Исломга ихлос ила юзлан, демакдир. Мушрик, кофир ва бошқалар ҳавойи нафсга эргашиб, ўзлариникини маъқуллайверади, уларнинг барини эътиборсиз қолдириб, ҳақ динга юзлан, деган маъно чиқади.\n«Бу Аллоҳ одамларни яратган асил табиатдир».\nЯъни, турли-туман динларга эмас, Исломга юзланиш табиати инсонларнинг асил табиатидир. Аллоҳ уларни ана шу асил табиати ила яратган.\nАллоҳ одамларнинг асил табиатларига Исломни, ягона Аллоҳга иймон келтиришни жойлаган. Аллоҳга ширк келтириш эса, инсоннинг асил табиатига зид бўлиб, илмсизлик ва ҳавойи нафсга эргашиш оқибатида пайдо бўлади.\nИмом Бухорий ва Имом Муслимлар ривоят қилган ҳадисда Пайғамбаримиз соллаллоҳу алайҳи васаллам: «Ҳар бир фарзанд асил табиат ила туғилади. Бас, ота-онаси уни яҳудий, насроний ёки мажусий қилади», деганлар.\nБу дин асил табиатидан узоқлашган одамларни асил табиатига қайтаради.\n«Аллоҳнинг яратганини ўзгартириб бўлмас».\nЯъни, асил табиатни ўзгартиришга уриниш ноўрин чираниш бўлади.\n«Ушбу тўғри диндир».\nИслом энг тўғри диндир. Ундан бошқа динга эътиқод этган киши нотўғри йўлда юрган бўлади.\nШунинг учун ҳам илмсиз равишда ҳавоий нафсларига эргашиб, турли-туман динларга кирадилар.\nУшбу оятдаги хитоб Пайғамбаримиз соллаллоҳу алайҳи васалламга қаратилган бўлса ҳам, барча мўминлар кўзда тутилгандир. Шу сабабли кейинги оятда хитоб умумлашади.\n05:00 / 23.01.2017 2185\nОли имрон сураси, 96-97\n05:00 / 23.01.2017 6352\nМуҳаммад соллаллоҳу алайҳи васалламнинг Аллоҳ таоло томонидан Расул қилиб юборилишлари янгилик эмас эди. У зот инсонларга ваҳий номи билан хитоб қилган биринчи давоми...\n3732 15:03 / 03.12.2018\n2153 13:55 / 11.02.2020\n2793 11:06 / 20.02.2018


Қозоғистонда нақд хорижий валюта етарли - Миллий банк\n20 Апрель 14:49\nNUR-SULTAN. Kazinform – Қозоғистон Миллий банки раиси ўринбосари Виталий Тутушкин ички бозорни нақд хорижий валюта билан таъминлаш чора-тадбирлари ҳақида маълумот берди, дея хабар беради Kazinform мухбири.\n«Ички валюта бозоридаги вазият яхшиланди. Аҳолининг талабини қондириш мақсадида нақд хорижий валюталар етказиб берилди. Иккинчи даражали банклардаги ликвид валюта активлари ҳажми етарли», - деди В.Тутушкин Парламент Мажилиси ялпи мажлисида.\nУнга кўра, нақд валюта бозорида чайқовчиликка йўл қўймаслик мақсадида Миллий банк валюта айирбошлаш шохобчалари орқали хорижий валютани сотиб олиш курсининг сотиш курсидан четга чиқиш чегараларини кенгайтирди.\n«Миллий валюта курси барқарорлигини таъминлаш ва капитал чиқиб кетишининг олдини олиш мақсадида трансчегаравий молиявий операцияларни назорат қилиш чора-тадбирлари кучайтирилди. Амалга оширилаётган чора-тадбирлар туфайли ички валюта бозоридаги вазият барқарорлашмоқда. Ҳозирда вазият талаб ва таклиф мутаносиблигини кўрсатмоқда. Чора-тадбирлар мажмуи валюта курси ва ундан кейинги инфляцияга босимни камайтиришга ёрдам беради ва тенге билан сақланаётган активларни қўллаб-қувватлайди», — деди Виталий Тутушкин.\nЭслатиб ўтамиз, аввалроқ Миллий банк вакили ташқи инфляция билан боғлиқ вазият Қозоғистон учун қийин бўлишини башорат қилган эди.\n#Миллий банк #Мажилис #Молия


UMS (Universal Mobile Systems) мобил оператори шу йилнинг 30 июнь куни Жиззах шаҳрининг марказида жойлашган янги сотувлар ва хизмат кўрсатиш офисини очди.\nUMS ўзининг стратегик режаларини, ҳусусан Ўзбекистон бўйлаб компанияга қарашли сотувлар ва хизмат кўрсатиш офислари тармоғини ривожлантириш бўйича ишларни амалга оширишни давом этмоқда. Компания ўз олдига қўйган талабларга мос алоқа оператори бўлиш мақсади сари интилар экан мижозлар учун максимал қулай шароитларни яратмоқда. Ахир ҳар бир амалдаги ёки тармоққа уланиши мумкин бўлган абонент барча мобил алоқа хизматларини ўзи учун қулай бўлган жойда олиши муҳим. Бундай қулайликни яратиш учун мобил оператор ўз фронт-офисларини шаҳар ёки туманларнинг гавжум қисмларида, савдо шаҳобчалари, қўнгилочар комплекслар ва жамоат овқатланиш жойлари яқинида жойлаштиради.\nҲар бир янги офиснинг очилиши – бу компания учун ҳақиқий байрам, шунинг учун UMS бошқалар билан қувонч ва аъло кайфиятни баҳам кўришга интилади. Бу сафар ҳам шундай бўлди. Байрамона руҳда компаниянинг Жиззахдаги офиси мижозлар учун ўз эшикларини очди. Ш.Рашидов номини олган марказий кўчада қад ростлаган “Зебо” савдо маркази ҳудудида жойлашган офис ҳар куни соат 09:00дан 20:00гача, тушликка танаффусларсиз ва дам олиш кунларисиз абонентларга хизмат кўрсатади.\nЯнги салонда абонентлар UMS тармоғига уланишлари, SIM-карта алмаштиришлари, Интернет-тўпламлар харид қилишлари, тариф танлашлари, кўшимча хизматларни ёқишлари, алоҳида тоифадаги рақамларни хақи қисмларга бўлиб тўланадиган қилиб олишлари, ҳаражатлар детализациясига буюртма беришлари, шунингдек мобил алоқанинг барча масалалари бўйича маслаҳат ва ёрдам олишлари мумкин.\n«UMS мобил оператори нафақат замонавий алоқа хизматларини тақдим этишга, балки хизмат кўрсатиш сифати ва даражасини янада оширишга катта эътибор қаратиб келмоқда. Хизматларимизга қизиқиши бўлган мижозлар учун янада яқин бўлганимиздан ҳурсандмиз ва умид қиламизки, офисимиздаги қулай муҳит ва сифатли хизмат қўрсатиш абонентларнинг энг юқори бахоларига эга бўлади. Компания кейинчалик ҳам ўзига қарашли офислар тармоғини ривожлантириш ҳамда тижорий вакиллар сонини янада кўпайтириш устида иш олиб боради», - дея изоҳ берди UMSнинг сотувлар ва хизмат кўрсатиш бўйича директори Юрий Свечников.\n23:00 UMS Фарғона вилоятида иккита янги офис очди


Дилкаш ривоят | bekajon\nБош саҳифа › Жума сони › Дилкаш ривоят\nУстозига тош отмаган шогирд\nҚадимда уч паҳлавон ораларида ким тарбия беришда илғорлигини аниқламоқчи бўлишибди. Учаласи ҳам биттадан шогирдларини чақиришибди. Ҳар бир шогирд ўз устозига тош отиб, бу санъатни қанчалар ўзлаштирганини намойиш этиши керак экан. Биринчи паҳлавон шогирди отган тошларга эпчиллик билан чап берибди. Иккинчи паҳлавон отилган тошларни усталик билан шогирдига қайтарибди. Учинчи паҳлавоннинг шогирди қанча мажбурлашмасин, устозига тош отишдан бош тортибди. Холис ҳакамлар шу учинчи устоз-шогирдни ғолиб деб топишибди. Қолган икки паҳлавон норози бўлишибди:\nБир куни шоҳ Анушервон аъёнлари билан юртни кезиб юриб, овлоқ тоғли жойга бориб қолишди. У ерда ҳатто чўпонларнинг фақирона кулбалари ҳам йўқ эди. Шунда шоҳнинг ошпази шикоят қилиб қолди:\nИдеал аёлни излаган эркак\nЭркак бутун умр ўзига муносиб жуфт излабди.\nАқл ва яхшилик\nАқл ва яхшилик қайси бирлари одамларга кўпроқ керак эканликлари ҳақида баҳслашиб қолди. Улар ака-укалар яшайдиган уйга келишди. Ака-ука жуда иноқ ва меҳнатсевар эди. Ақл акани, яхшилик эса укани танлади.\nКим фақир? Ким эса бой?\nБир куни бадавлат ота ўғлини ёнига олиб, шаҳар бўйлаб саёҳатга чиқди. Давлатманд киши фарзанди билан ўтказадиган кичик саёҳати орқали ўғлига атрофдаги фақир кимсалар ҳаёти қандай кечишини кўрсатишни ният қилганди. Йўл-йўлакай улар кичик бир ферманинг жуда ночор оилаларидан бирида тун-у кун вақт ўтказиб, меҳмон бўлишди. Ота-бола саёҳатдан қайтгач ота ўғлини ёнига чақириб сўради:\nЁш аёл онасига шикоят қилди:\n- Ҳаёт қизиқ. Фақирнинг ёнига ёрдам сўраб борсанг, у албатта кўнглингни олишга ҳаракат қилади, қўлидан келганча ёрдамини аямайди. Бадавлат кишининг ёнига ёрдам сўраб борсанг, у ўзидан бошқа ҳеч кимни кўрмайди. Наҳотки, бунга сабаб пул бўлса?\nЯпониядаги зилзиладан сўнг қутқарувчилар ёш аёлга тегишли бўлган уй харобаларига келишди ва хонадон соҳибасини девор ёриқлари орқали кўришди.\nБир хонадонда чақалоқ дунёга келгач, ёш ота ўша замоннинг улуғ донишманди ҳузурига бориб, ундан ўз фарзандининг одобли, пок, ҳамма вақт ота-онаси ва бошқаларни ҳурмат-иззат қиладиган инсон бўлиб улғайиши учун нима қилиш лозимлиги ҳақида маслаҳат сўрабди.\nТАШВИШ ИЛА БАХТ ЁНМА-ЁН\nОта-онанинг уч нафар боласи ҳали кичкина эди, катта қизлари эса уларга ёрдамчи эди. У эрталабдан кечгача укаларига қарарди: овқатлантирар, юпатар, ювинтирарди. Кечқурун болакайлар ухлаб қолгач, қиз онасига кир ювишга, уй йиғиштиришга ёрдам берарди. Бир куни қиз дарёга сув олиб келишга борди ва у ерда бировнинг ҳассасини топиб олди. Ҳассани сувдан чиқариб, қараса, бир кампир келаяпти.\nФойдаланувчилар: 4 Мехмон


Марказий банк асосий ставкани туширди\n15:26 10.09.2020 (Янгиланган 17:53 10.09.2020)\nПандемия шароитида иқтисодни қўллаб-қувватлаш мақсадида Марказий Банк асосий ставкани 1%га камайтирди.\nТОШКЕНТ, 10 сен - Sputnik. Ўзбекистон Марказий банки Асосий ставкани 1%га пасайтириб, йиллик 14 % даражасида белгилади, деб хабар қилмоқда Sputnik мухбири.\nБанк хабарига кўра, ушбу чора пандемия шароитида иқтисодий фаолликни қўллаб-қувватлаш: ички талабни ва кредитлар миқдорини ошириш ҳамда инфляцияни пасайтиришга қаратилган.\nЙил якуни бўйича инфляция прогнози 11-12,5 % даражасида ўзгаришсиз сақланиб қолинди ва бунда инфляциянинг прогноз коридорининг қуйи чегарасига яқин даражада шаклланиш эҳтимоли ортмоқда.\nМарказий банк хабари билан батафсил қуйида танишинг.


Кафка, Камю ёки Ницше каби адиблар Европанинг ўзида ҳам оммавий ўқилмайди, дунё ўз маромининг қайсидир палласида шундай адибларга эҳтиёж сезади, деган фикрнинг айни ҳақиқат экани шу кунларда яққол билинаяпти. Бугун дунё Альбер Камюнинг "Вабо" асарига ўзига хос эҳтиёж ҳиссини туяяпти, десак хато бўлмайди. Тўғри, роман рамзий хусусиятлардан ҳам холи эмас, Даниель Дефонинг "Агар қамоқда ётишни бошқа бир қамоқда ётиш орқали тасвирлаш мумкин бўлса, унда воқеликда ҳақиқатан бор нарсани қанақадир умуман йўқ нарса орқали тасвирлаш ҳам мумкин бўлади" деган сўзлари эпиграф қилиб олинганидан келиб чиқсак, "Вабо"да фашизм ва унинг инсоният бошига келтирган кулфатлари баён этилгандай ҳам тасаввур уйғонади.\nОдам қийин вазиятларда, дейлик, эпидемия, ғам-кулфат паллаларида ўзини қандай тутади, тутиши керак, бу ҳақда "Вабо" мутолааси асносида билиб оламиз. Коронавирус пандемияси шароитида асарни янада чуқур ҳис қила оламизки, бунинг боиси, роман қаҳрамонлари билан дардимиз бирлигидир. Асосий фарқ шуки, китобда оқибати оғир эпидемия ҳақида сўз боради. Одам улкан балолар қошида ҳам инсонийлигини сақлаб қолган экан, шунчаки шахсий гигиенага амал қилиш билан хасталикдан нари туриладиган бир вазиятда ўзликни йўқотмаслик керак...\nТабиий офат ўзи асли одатий нарса, ҳатто бошимизга тушган кезда ҳам унга ишонишингиз қийин. Дунёда уруш, вабо деганлари доим бўлиб туради. Лекин, одатда уруш ҳам, вабо ҳам одамларни ғафлатда қолдиради.\nУруш бошланиб қолса, одамлар: "Э-э, унча чўзилмайди, чунки бу ўтакетган нодонлик", дейишади. Чиндан ҳам, аслида уруш - ўтакетган нодонлик, лекин, бари бир, нодонлиги унинг чўзилишига тўсиқ бўлолмайди. Умуман олганда, нодонлик - ҳаддан ортиқ собит нарса, агар фақат ўзингизни ўйлаб қолмасангиз, буни тушуниш унча қийин эмас.\nБу борада ҳамтабааларимиз бошқалардан айбдорроқ эмас, шунчаки улар камтарликни унутиб, бизга ҳамма нарса мумкин, бинобарин, табиий офатлар бўлиши мумкин эмас, деб ишонган эдилар. Улар илгаригидек иш ишлаб, саёҳатларга шайланиб ва ҳар бир нарса ҳақида ўз фикрларига эга бўлиб юрган эдилар. Вабо келажакни, саёҳатларни, мулоқотларни бирдан тақиқлаб қўйса, бунга ишониб бўладими ахир! Ҳамтабааларимиз ўзларини эркинмиз деб ҳисобладилар, лекин офат бўлиб турган пайтда ким ҳам эркин юра олади.\nҲакимнинг хотирасида рақамлар айқаш-уйқаш қўзғолди, ва у тарихда юз миллион жонни нобуд қилган тахминан ўттизтача катта вабо эпидемияси бўлган, деб ўзига ўзи уқтирди. Лекин юз миллион ўлик нимани билдиради? Урушни бошингдан ўтказсанг, битта ўлик нималигини тасаввур этишинг қийин бўлади. Агар уни ўлик ҳолда кўрсанг, ўлган одам ҳам кўз олдингда бир салмоққа эга бўлади, лекин башар тарихида сочилиб ётган юз миллион ўлик, моҳиятан олганда, хаёлни пардалаб қўядиган бир туман, холос.\n"Вабо" деган сўз тилга олинди - бу ҳақиқат, айни шу дақиқада қамчин шувиллаб, бир-иккита қурбонни йиқитди. Лекин нима бўпти - ҳали уни тўхтатишга кеч эмас. Энг асосийси - англаш керак бўлган нарсани аниқ-равшан англаш, беҳуда хаёлларни нари қувиб, зарурий чораларни кўришдир. Шундагина вабонинг йўли кесилади - ахир, одам вабо нималигини тасаввур қилолмайди ёки нотўғри тасаввур қилади. Агар вабонинг йўли кесилса, шундайлиги эҳтимолга яқинроқ, қолгани из-изига тушиб кетади. Акс ҳолда, одамлар вабо нималигига, кейин уни енгиш учун аввал унга кўникиш воситалари бор-йўқлигига ўрганиб қоладилар.\nШу дақиқадан вабо энди ҳаммамизнинг умумий ишимизга айланди, деб дадил айтиш мумкин. Шунгача ҳамтабааларимиз ақл бовар қилмайдиган воқеалардан таажжуб ва хавотирда қолганларига қарамай, илгариги жойларида туриб, баҳоли қудрат ўз ишлари билан банд эдилар. Ва албатта, кейин ҳам шундай давом этавериши керак эди. Лекин одамлар, жумладан, ҳикоячи ҳам, шаҳар дарвозалари бекилгани ҳамоно ҳаммалари битта зиндонга қамалганларини, энди унга кўникишдан ўзга чора йўқлигини англаб қолдилар. Тасаввур қилинг, дастлабки ҳафталардаёқ, масалан, ўз маъшуқасидан айрилишдай энг шахсий туйғу ҳам энди ҳамманинг, умумхалқнинг туйғусига айланди ва қўрқув туйғуси билан биргаликда бу узоқ муддатли сургуннинг асосий уқубатларидан бири бўлди.\nЭрлар, ўз маъшуқалари садоқатига имон келтирадиган маҳбублар бирдан рашк қилишга ҳам қодир эканликларини билдилар. Севги савдосида ўзларини суюқ ҳисоблаган эркаклар бирдан қуйилиб қолдилар. Шу пайтгача бирга яшаган онасига парво қилмаган ўғил энди волидасининг хотирадан чуқур жой олаётган ҳар бир ажинига хавотир ва ҳамдардлик билан термилишга тушди. Бу қўрс айрилиқ, биронта ҳам нажот қолдирмаган, келажакни тасаввур этишга изн бермайдиган бу жудолик бизни тамом эсанкиратиб қўйди, яқиндагина бўлиб ўтган, лекин аллақачон узоқлаб кетган хотираларга дош бериш иқтидоримизни сўндирди, энди барча кунларимиз шу хотиралар билан банд бўлиб қолди.\nБошқа, оддий кунларда биз, англабми, англамайми, поёнсиз муҳаббат борлигини тан оламизу, айни пайтда, ҳатто анчайин хотиржамлик билан, ўз муҳаббатимизни шунчаки, иккинчи нав, деб ҳисоблаймиз.\nИшга кўмилган эр, камбағаллик, истиқболнинг аста-секин бекилаётган йўллари, шомларда дастурхон узра муаллақ турадиган оғир сукунат - бунақа дунёда ҳиссиётга ўрин топилмайди.\n...чол ён бермади: "Эҳ, агар зилзила бўлса! Боплаб силкитади - шу ҳолда... Ўладиганлару қоладиган аниқ бўларди - вассалом. Бу манжалақи вабони айтмайсизми! Ҳатто соппа-соғ одам ҳам касалликни юрагидан чиқариб ташлолмайди".\n- Демак, сиз ҳам, Панлю ҳазратга ўхшаб, вабонинг ижобий томонлари ҳам бор, одамларнинг кўзини очади, ўйлашга мажбур қилади, деб ҳисоблайсиз?\nҲаким бесабр бош чайқади:\n- Дунёнинг ҳамма касаллиги қандай бўлса, шундай. Бу дунёнинг хасталикларига нима мос тушса, шу вабога ҳам тўғри келади. Эҳтимол, кимгадир яхшироқ ҳам бўлар. Лекин вабонинг шунча қайғу ва кулфат келтираётганини кўриб туриб, у билан муроса қилиш учун телба, сўқир ё шунчаки аблаҳ бўлиш керак.\nДунёда бор ёмонлик қарийб ҳамиша нодонликдан келиб чиқади ва ҳар қандай яхшилик, агар у керагича маърифатли бўлмаса, ёмонликдан кам кулфат келтирмайди. Одамлар - ёмондан кўра яхшироқлар ва, моҳиятан олганда, гап бунда эмас. Лекин улар у ёки бу даражада бехабарликда юрадилар, устига устак, ҳамма нарсани билишни даъво қиладиган ва шу билан ўзини ўзи адо этишга йўл қўядиган авомликдан даҳшатлироқ иллат йўқ. Қотилнинг кўнгли сўқир бўлади ва мутлоқ аниқ кўришсиз ҳақиқий яхшилик ҳам, гўзал муҳаббат ҳам учрамайди.\nВабони англаш учун кузатиш, тафаккур қилиш керак бўлади. Зеро у фақат ўзининг, шундай айтилса, нуқул салбий аломатлари билан кўринади.\n...фожиадан ҳам жозибасизроқ манзаранинг ўзи йўқ, энг буюк ҳалокатлар ҳам ўзининг чўзилиши билан зерикарли. Даҳшатли вабо кунларидан тирик чиққан одамлар хотирасида бу кунлар баҳайбат ва мудҳиш ёнғин тимсолида эмас, кўпроқ бир жойда туриб олиб, ҳаммани тагида топтаб-янчаётган ниҳоясиз бир депсиниш бўлиб гавдаланади.\n"Мен унга одамлардан узилиб қолмасликнинг бирдан-бир чораси - энг аввало, виждонни тоза сақлаш, деб роса уқтирдим, аммо фойда бермади. У менга хўмрайиб: "Э, биласизми, ҳар бир одам ўзича яшайди", деди. Кейин қўшиб қўйди: "Нима десангиз денг, лекин менинг гапим шундай: одамларни бирлаштиришнинг бирдан-бир чораси - уларга вабо юбориш. Атрофга бир қараб қўйинг, ахир!"\nЭпидемия қандай келган бўлса, шундай кетаётганини қайд этиш мумкин. Унга қарши курашда қўлланган стратегия ўзгаргани йўқ, кеча самарасиз бўлган бўлса, бугун аён муваффақият келтираётган эди. Ишқилиб, касаллик ўзини ўзи адо қилди, ё, эҳтимол, мўлжалга олган ҳамма жойларга зиён етказиб, кейин чекинди деган тасаввур туғилади. Қай бир маънода, у ўз ролини ўйнаб бўлган эди.\nБаъзи бировларининг кўнглига вабо шундай чуқур ишончсизлик солиб қўйдики, ундан қутулиш даргумон эди. Энди уларга умиднинг ҳукми ўтмайди. Улар ҳатто вабо мавсуми тугагандан кейин ҳам унинг қоидалари билан яшайвердилар.\nЗеро, бир-бирига қапишган, сўзга хасис шу жуфтларгина ўз бахтларининг бутун тантанасию бутун адолатсизлиги билан вабо тугагани ва фожиа вақти ўтиб кетганини жорий қилар эдилар. Улар кўриниб турган ҳаммасига қарши ўлароқ, совуққонлик билан бизнинг бир одамни ўлдириш чивинни чертишдек жўн иш бўлган телба дунёни кўрганимизни, бу атай қилинган ёввойиликни, бу майда-чуйдасигача ўйланган алаҳсирашни, бугунги кун бўлмаган ҳамма нарсани ваҳшиёна озод этган бу бандиликни, ҳали вабо ўлдирмаганларни ақлдан оздираёзган бу ўлим ҳидини рад этар, улар ниҳоят, бизнинг бир бўлаги ахлат куйдириладиган печ домига тиқилиб, ҳавога елимшиқ мой тутун бўлиб ўрлаган, қолган бўлаги айни шу вақтда чорасизлик ва қўрқинч кишанлари бўғовида ўз навбатини кутган халқ бўлганимизни инкор қилар эдилар.\nВа чиндан ҳам, шаҳар марказидан келаётган қувонч ҳайқириқларига қулоқ тутган Риэ ҳар қандай шодлик таҳлика остида туришини эсга олди. Зеро, Риэ бу шод-хуррам оломон бехабар, фақат китобларда ўқиш мумкин нарсани, - микроб ҳеч қачон ўлмаслигини, ҳеч қачон йўқолмаслигини, мебелнинг бурмаларидами, тўшак қатламидами ўн-ўн йиллаб ухлаши, унинг хобхоналарда, ертўлаларда, жомадонларда, дастрўмолларда, қоғозларда ўз пайтини сабр-тоқат билан пойлаб ётавериши ва эҳтимол, одамларга кулфат ва сабоқ келтирадиган, вабо каламушларни қўзғатиб, уларни бахтли шаҳар кўчаларига ўлиш учун ҳайдаб чиқарадиган кун келишини билади.


Ўзбекистон 86,2 минг тонна узум экспорт қилди — Sof.uz\n29.10.2020 10:46 128 Иқтисод\n2020 йилнинг тўққиз ойида Ўзбекистон 86,2 минг тонна узум экспорт қилди, бу ўтган йилнинг мос даврига нисбатан 9,1 мингта тоннани кўпроқ, дея хабар қилди Қишлоқ хўжалиги вазирлиги матбуот хизмати.\nУзум экспортидан 84,4 миллион доллар валюта тушуми келган. Ўзбек узумлари дунёнинг 15 мамлакатига етказиб берилмоқда. Учта йирик харидорлар қаторига Россия Федерацияси (39 минг т), Қозоғистон (24,2 минг т) ва Қирғизистон (12,1 минг т) киради.\n2020 йилнинг биринчи ярим йиллигида Ўзбекистонда 93,6 триллион сўм ($9,17 млрд.) лик қишлоқ хўжалиги маҳсулотлари яратилди, бу ўтган йилнинг шу даврига нисбатан 2,7 фоизга кўпдир. Олти ой давомида республика бошқа мамлакатларга 427,2 миллион долларлик сабзавот ва меваларни экспорт қи лди.\nБугун, 13:19 415\n21.10.2020 12:06 165 Иқтисод\n15.10.2020 12:40 448 Иқтисод\n14.10.2020 13:52 553 Иқтисод


Статистика: Тошкентда бошқа вилоятларга нисбатан ажрашишлар кўп қайд этилмоқда\nДобавлено: 12.10.2016, 16:11\nТошкентда республиканинг бошқа вилоятларига қараганда ажрашишлар энг кўп қайд этилмоқда, деб ёзмоқда “1news.uz” “Тошкент оқшоми” газетасига асосланиб.\nТўлақонли бўлмаган ва носоғлом оилаларда эса болаларнинг жиноятга қўл уриши кузатилмоқда. Ажрашишлар, шунингдек, оилавий низолар замиридаги жиноятлар ҳамда ўз жонига қасд қилишларнинг кўпайишига олиб келмоқда.\nҚайд этилишича, оилада ижтимоий, маънавий муҳитнинг талаб даражасида эмаслиги, йигит ва қизларнинг турмушга тайёр эмаслиги, оиланинг иқтисодий асоси мустаҳкам эмаслиги, куёвларнинг ишсизлиги, йигитларнинг ишлаш учун чет элларга чиқиб кетиши ажрашишларга сабаб бўлмоқда.\n2016 йил май ойида Тошкент шаҳар ҳокими ажримларнинг олдини олиш бўйича қарор қабул қилган. Ёзилишича, мазкур қарор ижроси бўйича етарли ишлар олиб борилмаяпти.


Оила ёки оила бошқариш тартиблари\nХХ аср Туркистон жадидчилик ҳаракатининг улкан намояндаларидан бири Абдурауф Фитрат ҳам ушбу масалага алоҳида эътибор берган. У мазкур асарида оила қуриш заруратидан тортиб, оила аъзоларининг ўзаро муносабатлари, ота-она, фарзандларнинг ҳуқуқ ва бурчлари, ҳатто, гўдакларни тарбиялаш ва унда ёш оналарнинг ўзини қандай тутиши кераклиги ҳақидаги масалаларгача чуқур ёритиб берган.\nШу билан бирга соғлом, маърифатли оила ва у вояга етказадиган ҳар томонлама етук авлоднинг шу миллат ва мамлакат иқтисодий-сиёсий ривожининг, шу юрт шону шуҳрати, қудратининг пойдевори, абадул-абад мавжудлигининг муҳим шартларидан эканлиги таъкидланган.\nКитоб миллий тарбия ўзига хос аҳамият касб этиб бораётган ҳозирги кунда жуда муҳимдир.\nУшбу рисоланинг асосий мавзуи «оила»дир. Оила эр, хотин ва фарзандлардан иборат. Бошқача қилиб айтганда, оила бир шахс бошчилигида бир уйда яшовчилардир. Шу таърифлардан маълум бўладики, оила ҳам бир неча одамлардан иборат бўлган жамоа экан. Уларнинг хар бири инсонга хос нарсага, яъни ўз манфаатларига асир бўлади. Бири иккинчисининг ҳуқуқини тасарруф қилиб босиб олиши мумкин. Ана шу тажовуз олдини олиш учун оила аъзолари ўртасида ҳам бир қонун лозим. Ўтган олимлару, ҳакимлар шу масалада саъй-ҳаракат қилиб қонунлар ишлаб чиққанларким, уларнинг умумий ҳайъатини «манзил тадбири» (рўзғор тебратиш тадбири) деб атайдилар.\n© Абдурауф Фитрат\nНашриёт: ЧЎЛПОН НМИУ\nМаҳсулот коди: Oila yoki oila boshqarish tartiblari\nБетлар сони: 144\nСолиқсиз: 15000 сум\nОила ёки оила бошқариш тартиблари, Абдурауф Фитрат, Oila yoki oila boshqarish tartiblari, Abdurauf Fitrat\nҲадемай она бўласиз: мактабгача ёшдаги болаларнинг оналари учун қўлланмаҲорманг, онажониси! Бўлажак ..\nКатта шараф ва масъулият ҳисобланмиш оналикнинг баҳоси фарзанднинг нечоғлик парвариш ва тарбия топга..\nУЧДАН КЕЙИН КЕЧБу китоб - ёзилган китобларнинг энг муҳимларидан бири. Уни Ер куррасидаги барча ота-о..\nШарқу Ғарбда Саъдий, Шайх Саъдий номи билан шуҳрат козонган, кўп халқларнинг улкан шоирлари ўзларига..


Нурафшон қишлоғилик гимнастика маликаси\nБугунги кунда мамлакатимизда болалар спортини ривожлантиришга давлат сиёсати даражасида эътибор қаратилмоқда. Бунинг самараси ўлароқ спортда йилдан йилга янги номлар кашф этиляпти.\nЖондор туманидаги Нурафшон қишлоғида воя¬га етган София Бозорова ҳам ана шундай умидли истеъдод соҳибаларидан. 5 ёшидан бошлаб мураббийи Римма Хохлова раҳбарлигида спортнинг бадиий гимнастика тури билан шуғулланиб келади.\nУ 2012 йилда мамлакатимиз мустақиллигининг 21 йиллигига бағишлаб ўтказилган бадиий гимнас¬тика бўйича вилоят кубогининг жамоавий ва яккалик баҳслари ғолибаси бўлган эди. Ўша йили Тошкент вилояти, Бекобод туманида ташкил қилинган "Олимпиада умидлари" турнирида II ўринни эгаллади.\nСофия учун жорий йил тақвими мусобақаларга бой келди. Дастлаб, 4-8 апрель кунлари пойтахтимиз мезбонлик қилган Ўзбекистон чемпионатида биринчиликни қўлга киритган бўлса, 28-30 апрель кунлари Озарбайжонда, 2-4 июнь кунлари Испанияда ўтказилган жаҳон кубоги баҳсларида иштирок этиб, маҳоратини оширди.\nШунингдек, июнь ойида Қозоғистоннинг Остона шаҳрида бўлиб ўтган Осиё чемпионатида спортчи қиз жамоавий баҳсларда II ўринни эгаллади.\n—София машғулотларнинг илк кунлариданоқ зеҳни ўткирлиги, эпчиллиги ва ҳаракатчанлиги билан тенгқурлари ҳамда бошқа ёш қизларга ўрнак бўляпти,—дейди спортчининг мураббийи Р. Хохлова.—У қатор турнирларда ўзини кўрсатиб келди. Ҳозирда биз октябрь ойида Наманган шаҳрида бўлиб ўтадиган республика кубоги, ¬шунингдек, бошқа қатор халқаро мусобақаларга пухта тайёргарлик кўряпмиз.\nБугун София Бозорованинг ютуқларига ҳавас қилиб, нурафшонлик ўнлаб қизлар бадиий гимнастика билан шуғулланмоқда. Улар орасидан юрт шарафини ҳимоя қиладиган маҳоратли спортчилар етишиб чиқиши аниқ.\nСаидбек ШАМСИЕВ, "Бухоронома" мухбири.\n:: орқага № 74, 13.09.2017


Ишда қолишнинг йўли » MUZAFFAR.UZ\nОқ халатга тушган доғ\nШифокор. Саломатлик посбони. Шифо масканларида эгнига оқ халат кийиб юрганларни кўрган ҳар қандай киши уларни бемор дардига малҳам берадиган нажоткор сифатида қарайди. Бироқ оқ халатга “қора доғ” тушса-чи? Буни кўрганларнинг дили хира тортиб, ижирғанади.\nЖиззах шаҳридаги касалхоналардан бирига отасини олиб келган йигит бош шифокор қабулига кириб, вазиятни тушунтирди.\nОтам қандли диабет касалига йўлиққанлар, шу кунларда хасталиклари хуруж қиляпти. Шифокордан йўлланма бор, — деди.\nБош шифокор Р. Абдусаҳоб йигитнинг қўлидаги йўлланмага эътибор ҳам бермай:\nУка, касалхонада жой йўқ, кейинроқ келинглар, — деди.\nАка, отамнинг аҳволи оғир, даволанмаса бўлмайди, — деди илтижо билан йигит. — Жой бўлмаса бошимга қўйиб ўтирайми отангни?! — дея жеркиди Абдусаҳоб.\nШифокор бу касалликка йўлиққанларни касалхонага навбатсиз қабул қилишади деганди-ку, — ҳайрон бўлиб деди йигит.\nБу ерда мен бош шифокорман, касалхонага мен жавоб бераман.\nЙигит ноилож чиқиб, йўлакда нима қиларини билмай турганди, бир аёл унинг аҳволини кўриб секин шипшиди:\nОзгина пул қистирмасангиз, барибир қабул қилмайди.\nЙигит бош шифокорнинг муддаоси нима эканлигини билиб, ҳужжатлар орасига юз минг сўм қўшиб яна унинг олдига кириб борди. Буни кўриб Абдусаҳобнинг чеҳраси ўзгарди ва:\nОтахонни олиб кираверинг, палатадан жой ҳозирлаб беришади, — деди.\nБироз ўтиб бир таниши онасини олиб келганди, ҳеч тортинмай:\nПуллик палатадан жой қолди. Мен ўзим хабар олиб тураман, тез кунда тузалиб кетадилар, — деди.\nҚариндошидан ҳам юз минг сўм ундирган Абдусаҳоб, чап чўнтаги қуруқ қолаётганини сезиб, уни ҳам қаппайтириш йўлини ахтара бошлади. Хаёлига келган фикрдан қувониб кетиб, бир керишиб олди-да, Моҳичеҳра ва Барно исмли ҳамшираларни чақиртирди.\nЮқоридан штатларни қисқартириш ҳақида буйруқ келди. Сизларнинг эгаллаб турган лавозимларингиз касалхона учун керак эмас экан. Бўшаш ҳақида ариза ёзаверинглар.\nБу гапдан ҳайрон бўлиб қолган ҳамширалар бош шифокорга эътироз билдиришди.\nЯқинда иккита янги ҳамшира ишга қабул қилинди-ку, нега энди айнан бизнинг штат қисқартириларкан?\nҚаёқдан билай, ишда қолгиларинг келаётган бўлса, йўли топилиб қолар, — деди бош шифокор юмшоқлик билан.\nАёллар унинг ҳузуридан чиқишганидан кейин, охирги айтган гапининг мағзини чақишди.\nЖиғилдонингга ўт тушкур пул тама қиляпти, шекилли, — деди Моҳичеҳра.\nБилайлик-чи, неча пул сўраркан? — деди Барно.\nМоҳичеҳра яна бош шифокор ёнига кириб:\nБирор хизмат бўлса тайёрмиз, ишдан айрилиб қолмайлик, — деди.\nАбдусаҳоб шуни кутиб турганди, ўзини ачинган кўрсатиб:\nСизлардай тажрибали ҳамшираларни ишдан бўшатиб юбориш мен учун ҳам оғир. Майли юқоридагиларни кўндиришга ҳаракат қиламан, бир миллион сўм йиғиб берсанглар, яна ишингларни давом эттираверасизлар, — деди.\nИкки аёл штат қисқартирилиши бош шифокорнинг найранги эканига ишонч ҳосил қилиб, гапни бир жойга қўйиб, ички ишлар идорасига мурожаат этишди.\nБош шифокорнинг тамагирлиги, порахўрлиги ҳақида хабар олингач, тезда уни жиноят устида қўлга олиш режаси ишлаб чиқилди, — дейди Жиззах вилояти ИИБ ЖҚ ва ТҚКБ тезкор вакили, катта лейтенант Одил Эркабоев. — Илгари ҳам унинг устидан айрим беморлар шикоят хати ёзган экан. Ушбу аризаларда гарчи пуллик бўлмаса-да, бош шифокор уч-тўрт палатани таъмирлатиб, пуллик дея эълон қилган ва даволангани келган беморлар тўлаган пулларни ўзи ўзлаштириб юрганлиги баён этилган эди. Вилоят ИИБ ЖҚ ва ТҚКБ тезкор вакили, катта лейтенант Жасур Каримов билан биргаликда бош шифокорни жиноят устида — ҳамширалардан пул олаётганда қўлга олдик.\nПорахўр суд ҳукми билан қонунда белгиланган тарзда жиноий жавобгарликка тортилди.\nЮқоридаги воқеадан оқ халатдаги “қора доғ” нима эканини тушуниб олгандирсиз. Шундоқ ҳам хасталаниб, кўзига дунё қоронғи бўлиб турган беморлардан пул тама қилиб, уларнинг кўнглини оғритиш шифокор учун оқ халатига доғ тушириш билан баробар эмасми?! Ўзини шифокор деб юрган бундай шахслар жамиятдаги қора доғдир.\nС. ШАМСИДДИНОВ, Жиззах вилояти.


Ўзбекистон чегарасида қолиб кетган тожикистонликлар . "Астана" каналидан олинган кадр\nҚозоғистоннинг Туркистон вилоятида 200 нафардан зиёд тожикистонликлар карантин туфайли уйларига қайта олмай, Ўзбекистон чегарасида қолиб кетганларига икки ойдан кўпроқ вақт ўтиб кетди. “Астана” телеканалининг репортажида ўзбекистонлик божхона хизматчилари чегарадан ўтказмаётган Тожикистон фуқароларининг ўрнашган очиқ жойдаги санитарияга мутлақо мос келмайдиган шароит ҳамда вафот этган одамларнинг жасадлари чириши оқибатида таралаётган қўлланса ҳидлар ҳақида гапирилган.\nЧегараолди ҳудудида яшаётган меҳнат мигрантларига кўра, бу ерга май ойининг охирида Россиядан тожикистонлик ишчининг жасадини келтиришган. Бироқ чегарачилар “200 рақамли юк” – рух билан қопланган тобутни чегарадан ўтказмадилар ва натижада мурда у қуёш остидаги тобут ичида чириб ётган. Юртдошлар майитни Жетисай қабристонига кўмишга мажбур бўлганлар.\nОраларидан нафақат меҳнат мигрантлари, балки аёллар, болалар ва ногиронлар ҳам бор бўлган тожикистонликлар автотураргоҳда яшашга мажбур бўлиб, картон устида ухлаяптилар ва ювинишга сув топа олмаяптилар.\nУмар Ҳамидовга кўра, бу ерда 100 кишига мўлжаллаб овқат тайёрланади. “100 нафар атрофидаги одамлар овқатланадилар, қолганлари оч қолишади. Бу ерда ҳатто ҳомиладор аёллар ҳам бор. Уларнинг ўзлари ахлат пакетларидан ўзларига чодирлар ясаб олишган. Болалар кир, ювинман, баъзилари 20 кунлаб чўмилмаган”, — дея маълум қилди Ҳамидов.\nТожикистонликларга маҳаллий волонтёрлар озиқ-овқат, кийим-кечак олиб келиб, ёрдам беришмоқда, бироқ улар бу ишга давлат ҳам аралашишини кутишмоқда. “Ахир кимдир бизга ёрдам бериши керакку? Ахир бизнинг Тожикистон дея аталувчи ўз давлатимиз борку?! Энди нима қилайлик, шу ерда қолиб кетаверайликми?! Биз уй-уйларимизга, яқинларимизнинг бағрига қайтишни истаймиз. Бироқ бизнинг вакилларимиз фақат битта гапни топиб олишган: “Кутинглар! Кутинглар!”, дея аччиқланади Бегали Халкаров.”\nТожикистоннинг Қозоғистондаги элчиси Хайрулло Ибодзода ватандошлар бир неча кундан кейин уйларига қайтадилар деб билдирди. Дипломатлар Ўзбекистон расмийларидан чегарадан ўтишга рухсат олишга уринишмоқда.\n“Қозоғистон томонидан рухсат олинди. Душанбедан рухсат олинди. Мана энди ҳозир Тожикистоннинг Ўзбекистондаги элчихонаси билан келишувга ҳаракат бўляпти. Ўйлашимча, тез кунлар ичида, бугун ёки эртага ижозат оламиз ва уларни Жибек Жолидан Тожикистоннинг Хўжанд шаҳригача етказиб қўямиз”, — деди Ибодзода.\nКарантин бошланганидан бери божхона постларида одамлар тўпланиш ҳолатлари тез-тез пайдо бўлиб турибди. Тожикистон ташқи ишлар вазирлиги чегараларда қолиб кетган фуқароларни қайтариб келиш режаси ҳақида 19 май куни эълон қилган. Ўшандан бери, расмий маълумотларга кўра, дипломатик ваколатхона икки минг нафар тожикистонликларнинг Бирлашган Араб Амирликлари, Туркия, Ҳиндистон ва Россиядан уйларига қайтиб келишларига ёрдам берган.


Камол Муродовни табриклаймиз! / Olamsport.com\n14:07Хабиб Нурмагомедов: Ҳеч нима қилмасдан ўтириб кузатиш қийин\t0 13:46Классик курашчиларимизнинг Загреб Гран-присидаги рақиблари маълум\t0 13:25Златан Ибрагимович: "Аҳмоқлар, мен хазиллашмаган эдим"\t0 13:04РАСМАН! Уайт - Поветкин ўртасидаги реванш санаси маълум + ПОСТEР\t0 12:43Олимпия қўмитасида ўтган матбуот анжуманидан ФОТОРЕПОРТАЖ\t0 12:22Спортчилар ижтимоий тармоқларда 1 12:01Нойер сўнгги 10 йилликнинг энг яхши дарвозабони бўлди, Облак ТОП-5да ҳам йўқ\t0 11:39Президент қарори бўйича брифинг бўлиб ўтди ФОТОРЕПОРТАЖ\t0 11:18Конор Макгрегор: "Мен бу йил ҳаммасига тайёрман"\t0 10:51Ўзбекистон волейбол федерациясига янги Бош котиб ва Ижроқўм аъзолари сайланди\t0 10:27Сўнгги 10 йилликда терма жамоаларнинг энг яхши мураббийи эълон қилинди\t0 10:01UFC. Йилнинг илк турнири. Собиқ чемпион ва унинг рақиби бир хил вазн қайд этди + ВИДЕО\t0 09:40МОҚ раиси Гран-при олдидан курашчиларимизга омад тилади\t0 09:19UFC. Спортчи Face-to-face маросимига Марадонанинг суратини кўтариб келди + ВИДЕО\t1 08:50ПСЖ агар Мбаппени "Реал"га сотса, "Барса" ҳужумчисини харид қилади\t0\n29 ноя 13:22\nКамол Муродовни табриклаймиз!\nТеглар : Туғилган кунКамол Муродов\nБугун дзюдо бўйича Ўзбекистон терма жамоаси мураббийи, "Ўзбекистон ифтихори" фахрий унвони соҳиби, Осиё ўйинлари ҳамда Осиё чемпионати совриндори, халқаро тоифадаги спорт устаси Камол Муродов ўз таваллуд айёмини нишонламоқда.\nКамол Муродов - 1974 йил 29 ноябрь куни дзюдочилар "ватани" ҳисобланган Бухоро вилоятининг Олот туманида дунёга келган. Кураш ва дзюдо билан профессионал тарзда шуғулланиб, айтишга арзигулик ютуқларга эришган.\nБугунги кун қаҳрамони дзюдо бўйича Ўзбекистон чемпиони (1994, 1995, 1997-2001), Осиё ўйинларининг бронза медали совриндори (1998, Бангкок), Осиё чемпионати кумуш медали соҳиби (2000, Осака, Япония), Гран-при мусобақалари ғолиби (1998, Мюнхен; 1999 Нью-Йорк; 2000, Тунис).\nМуродов кураш бўйича Ўзбекистоннинг мутлақ чемпиони (1997) ҳисобланади. У 1998 йили пойтахтимизда Ўзбекистон Президенти соврини учун ўтказилган халқаро мусобақада вазни 90 кг бўлишига қарамай, украиналик 205 килограмлик Валентин Росляковни мағлуб этиб, бош соврин соҳибига айланган. 1999 йилда кураш бўйича биринчи жаҳон чемпиони бўлган. (https://olamsport.com/upload/storage/144267_original.jpg)\nЎзбекистон дзюдо федерацияси раҳбарияти, мураббийлар, дзюдочилар номидан Камол Муродовни бугунги шукрона куни билан муборакбод этамиз. У кишига соғлиқ-саломатлик, узоқ йиллар фарзандлари камолини кўриб юришларини тилаймиз.\nСузиш ва сув полоси бўйича “Очиқ эшиклар куни” 0


"Амир Темур издошлари" ғалаба қозонишди\nЖараён 29.03.2019 187\nНишон туманида "Ёш чегарачилар" ҳарбий-ватанпарварлик мусобақасининг туман босқичи бўлиб ўтди. Унда тумандаги касб-ҳунар коллежлари ва мактабларда таҳсил олаётган ўқувчилардан тузилган 5 та жамоа ўзаро баҳс олиб борди.\n- Маълумки, "Ёш чегарачилар" ҳарбий-ватанпарварлик мусобақаси мамлакатимизда 2011 йилдан буён анъанавий равишда ўтказиб келинмоқда, - дейди Давлат хавфсизлик хизмати чегара қўшинлари ҳарбий қисм бўлинма бошлиғи, майор Айбек Даулетмуратов. - Мазкур мусобақа мамлакатимизнинг чегараолди туманларида жойлашган чақирув ёшидаги ўқувчиларни Ватанга муҳаббат, ҳарбий бурчга садоқат руҳида тарбиялаш, чегара хизматига босқичма-босқич тайёрлаб бориш каби мақсадларни кўзлайди.\nМусобақанинг Нишон тумани босқичида ҳам жамоалар саф тортиш, сафда қўшиқ айтиб юриш, югуриш, турникка тортилиш борасидаги маҳоратини, шунингдек, ижтимоий-сиёсий, ҳарбий соҳага оид билимларини намойиш этди. Улар кўрсатган натижалар ҳакамлар ҳайъати томонидан баҳолаб борилди.\nЯкуний натижаларга кўра, Нишон транспорт ва сервис касб-ҳунар коллежининг "Сергаклар" жамоаси учинчи, 24-сонли ўрта мактабнинг "Қалқон" жамоаси иккинчи ўринни қўлга киритди.\nТумандаги 13-сонли ўрта мактабнинг "Амир Темур издошлари" жамоаси эса мутлақ ғолиб бўлиб, мусобақанинг вилоят босқичига йўлланмани қўлга киритди.\nМусобақа ғолибларига ташкилотчилар томонидан эсдалик совғалари топширилди.


Гемарой чиққанда, нима қилиш керак? - Онлайн савол-жавоб\nГемарой чиққанда, нима қилиш керак?\nгемарой касалини аниклаш\nBu gemaroymi yoki boshqa og`riq?\nГеморройни олдини олиш учун кичик тосдаги қон айланишни яхшилаш мақсадида мунтазам равишда қорин мушакларини кучайтириш зарур. Мутахассислар томонидан ишлаб чиқилган баъзи машқлар бу нохуш хасталикдан халос бўлишга ёрдам беради:\n1. Тик туриб оёқларни жуфтлаштирилади, думба ва орқа тешик мушакларини таранглаштирилади.\n2. қаттиқ ўриндиққа ўтириб белни тик тутилади, бир оз олдинга бурилиб орқа тешик мушакларини мунтазам таранглаштирилади.\n3. чалқанча ётиб елка кенглигида оёқларни букиб товонларни полга тираб турилади. Бел ва товонларга таяниб тос полдан кўтарилади.\n4. Чалқанча ётиб оёқларни навбатма-навбат кўтарилади.\n5. Чалқанча ётиб оёқларни икки тарафга ёйилади ва қайчи шаклида бирлаштирилади.\n6. Чалқанча ётиб тиззаларда букилган оёқлар кўтарилади ва худди велосипедда кетаётгандек ҳаракатларни бажарилади.\n7. Чалқанча ётиб тиззалар букилади ва қаттиқ ҳолда қоринга бирлаштирилади.\nМашқларни кунига 2-3 марта бажариш керак.\nГеморрой касаллигида бир вақтда овқатланиш керак. Овқатланиш тартиби организмни ич кетиши ва қабзиятдан муҳофаза қилиш зарур. Бунинг учун хамирли ва ўта ёғли овқатлар кескин камайтирилади. Таомномангизда мунтазам равишда қатиқ, кепак маҳсулотлари, сабзавотлар, таркибида магний ва сулфатлар бўлган минерал сувлар бўлиши шарт. Хона ҳароратидаги илиқ минерал сувни кунига уч маҳал бир пиёладан ичишни ўзингизга одат қилиб олинг. Аччиқ, тузланган таомлар, ичимликлар қатъий мумкин эмас.\nАгар геморройга қабзият сабаб бўлган бўлса, таомномангизни озуқа клетчаткаси билан бойитинг. У озуқа кепаги, карам, ловия, лавлаги, ошқовоқ, сабзи, тарвуз, қовун, қора ундан тайёрланган, жавдари нонда кўпдир. Оҳирги пайтларда баргизуб уруғи асосида тайёрланган (мукофалк) ва целлюлозадан тайёрланган (МКЦ-28) дори воситалари кенг тарқалди. Шу билан бир қаторда кўп миқдорда суюқлик ичиш (суткасига 2-3 литргача) зарур. Акс ҳолда бундай парҳез организмнинг сувсизланишига олиб келади. Оғриқни қолдириш ва касалликнинг зўрайишини олдини олиш мақсадида мунтазам равишда мустаҳаб қилинади. Шарқ мамлакатларида геморройга чалиниш хавфи ҳалқнинг кичиклигидан мустаҳаб қилишга ўрганганлиги сабабли камдир. Зўрайишлар пайтида оч-пушти рангли марганцовка эритмасида мустаҳаб қилиш ёки ҳожатдан чиқкандан кейин 1,5-2 дақиқа марганцовкали ванналар қабул қилинади.\nАгар касаллик зўрайиб даволаш муолажалари яхши ёрдам бермаса, ҳар ҳожатга кирганда тугунлар ташқарига чиқса, операция (геморроэдиктомия) тавсия этилади. Ўрта ёшгача бўлган инсонлар кексаларга қараганда операцияни осон кечириб яхши натижаларга эришадилар. Аммо кекса ёшдаги кишиларда яралар битиш қийин бўлиб, йиринглаши ҳам мумкин.\nГеморройда душ қабул қилиш яхши натижа беради. Бунинг учун хона ҳароратидаги илиқ сувда орқа тешикни пастдан тепага қараб ювилади. Душни мунтазам равишда қабул қилиш оғриқларни камайтириб ўз самарасини беради.\nКасаллик зўрайганда янги сабзининг баргидан чой дамлаб ичинг ёки Гиппократ тавсиясига кўра орқа тешикка бодринг бўлагини қўйинг.\nАгар орқа тешик қичишса ёки ундан суюқлик ажралса махсус чой ичинг:\n1 ош қошиқдан бўймодарон, сано, франгула пўсти, қизилмия илдизи, кашнич ўтларини аралаштириб, 1 ош қошиғига бир пиёла қайноқ сув қуйилади ва буғда 10 дақиқа қайнатилади. Совутиб докадан ўтказилади. Бир пиёладан кечасига ичилади.\nХалқ табобати усулларидан қуйидагилар тавсия қилинади: 1.Ўртача темир бидонга қаттиқ қиздирилган ғиштни солиб майда тўғралган саримсоқ пиёзни сепилади. Ғишт туташни бошлаганда бидон устига ўтирилади.\n2. Қалин сопол идишга 2 литр сут қуйиб ичига 4 дона катта пиёз ташланади бир соатга буғхонада, паст оловда пиширилади. Тайёр бўлгандан кейин усти тешик ёғоч қопқоқ билан ёпиб ўтирилади. Муолажани ҳар уч кунда қайтарилади. 3-4 муолажа етарли бўлади. Муолажадан олдин ич сурувчи дори қабул қилиш, орқа тешикка вазелин суркаш керак.\nMuslim жавоб берди 0\nAvvalo doktorga bor mutahasisi bilan maslahat qilib muolijani kasalik holati darajasiga qarab davolash kerek boshlangich darajasiga alohida muolija ogir darajasiga alohida ayrim holatlarda jarrohlik yoli bilan davolanadi\nqaysi yo'nalishdagi do'kto'rlarga murojat qilish kerak


Бугун бутун дунё синовли дамларни бошдан кечираётган бир паллада ҳам давлатимизнинг диққат-эътибори таълим тизимига қаратилган. Биргина Самарқанд вилоятида жорий йилда кўплаб замонавий янги мактаб бинолари қад ростлади, 56 та мактабда реконструкция ва мукаммал таъмирлаш ишлари амалга оширилди. Ушбу бунёдкорлик ишларига инвестиция дастури асосида 128 миллиард, инқирозга қарши кураш жамғармаси маблағлари ҳисобидан 65 миллиард сўм миқдоридаги маблағ йўналтирилди. Бундан ташқари, тизим ривожига вилоят ҳокимининг ташаббуси билан ўтган ва жорий йил мобайнида халқ таълими тизимини қўллаб-қувватлаш мақсадида 102 миллиард сўмдан зиёд маблағ сарфланди.\nКези келганда, ёш авлод тарбиясидек масъулиятни зиммасига олган тизим ходимлари ижтимоий, иқтисодий, ҳуқуқий жиҳатдан тўлиқ кафолатланганини алоҳида таъкидлашни истардим. Тармоқда янгиланиш, замонавий технология, илғор тажрибаларнинг оммалашиши баробарида ходимлар моддий манфаатдорлиги ҳам кескин ошиб бормоқда. Ўқитувчи ва мураббийлар меҳнатини рағбатлантириш, уларнинг саломатлигини мустаҳкамлаш, дам олишини ташкил этиш масалалари касаба уюшмаларининг доимий назоратида.\nСиновли кунларда ҳам янги ташкилотлар билан ҳамкорлик алоқалари ўрнатиш, бошланғич ташкилотлар фаолиятини йўлга қўйишга алоҳида эътибор қаратилди. Амалий саъй-ҳаракатлар натижасида 73 та бошланғич ташкилот тузилиб, 750 нафар ишловчи касаба уюшмалари хизматига қамраб олинди.\nТармоқда меҳнат қилаётган ижтимоий муҳофазага муҳтож ходимлар ҳамиша диққат марказида бўлиб, касаба уюшмаларининг қуйи ташкилотлари орқали 7 нафар уруш ва меҳнат фронти фахрийси, 216 нафар байналмилалчи жангчи, 158 нафар ногирон ҳолидан хабар олиниб, уларга турли даражадаги кўмак уюштирилди. Кам таъминланган оилалар, боқувчисини йўқотган талабалардан уч нафарига касаба уюшмалари стипендиялари етказилди. тармоқ тасарруфидаги ташкилотларда ишловчи уч нафар ногиронга бепул сиҳатгоҳ йўлланмаси топширилди.\nСоҳа ходимларининг ҳуқуқий саводхонлигини ошириш борасида амалга оширилган тизимли ишлар ҳам алоҳида эътиборга молик. Масалан, пандемия шароитида 129 та ёзма, 104 та оғзаки, «Ишонч телефони» орқали келиб тушган 56 та мурожаат ўз ечимини топди.\nХодимларга муносиб меҳнат шароити яратиш, хавфсизлик қоидаларидан хабардорлик даражасини оширишда ҳам юксалиш бор. Масалан, 2015 йилда жойлардаги меҳнат шароитларини ўрганиш, тегишли йўл-йўриқлар кўрсатишга доир 224 та тадбир ўтказилган эди. Кейинги йилларда эса ана шу ишлар салмоғи йилига ўртача 532-550 тадан ошди.\nСоҳада хизмат қилаётган кам таъминланган оилалар фарзандлари жамоа шартномалари орқали қўллаб-қувватланмоқда. Тармоқ ходимларининг фарзандларига мактаб жиҳозлари, ўқув қуроллари, дарсликлар туҳфа этилди.\nИчки туризмни ривожлантириш, тизимда ишлаётган ходимларнинг юртимизнинг обод гўшаларига саёҳатини уюштириш йил сайин яхшиланмоқда. Шу чоққача таълим тизимида меҳнат қилаётган ходимларнинг 57096 нафари Тошкент, Хоразм, Бухоро, Шаҳрисабз, Нурота шаҳарларининг диққатга сазовор жойларида бўлишди. Ички туризм йўналишидаги саёҳатлар бу йилда карантин талабларига риоя қилинган ҳолда амалга оширилмоқда. Таълим тизимида ишловчилар Зомин, Хоразм, Бухоро шаҳарларини кўздан кечириш имкониятига эга бўлди. Вилоят касаба уюшма ташкилотлари бирлашмаси қошида ташкил этилган «Касаба Самарқанд» туристик фирмаси имтиёзли саёҳатлар уюштирмоқда.\nСоҳа ходимларини мамлакатимиздаги сиҳатгоҳларда соғломлаштириш салмоғи ҳам йилдан-йилга ошиб бораётир. Кейинги беш йил мобайнида тизимда ишловчи 7 минг нафарга яқин ходим касаба уюшмаларининг имтиёзли йўлланмалари билан таъминланди.\nТармоқда «Ҳар бир бола меҳр ва эътиборда», «Спорт – мустаҳкам оиламиз пойдевори», «Отам-онам ва мен – спортчилар оиласимиз» сингари жисмоний чиниқишга қаратилган тадбирларни турли босқичларда ўтказиш анъанага айлангани ҳам айни муддао бўлмоқда.\nМураббийларимизнинг меҳнати ўз қадрини топаётгани, тизимда амалга оширилган ислоҳотлар ёшларимизнинг ҳам соҳага бўлган қизиқишларини оширмоқда. Зиёга чанқоқ ёшлар сафи кундан-кунга кўпаймоқда. Бу эса тизим ривожи янада салмоқли тус олади, деганидир.\nТаълим ва фан ходимлари касаба уюшмаси Республика кенгаши Самарқанд вилояти бўйича масъул ташкилотчиси\n«Ҳолимизни сўраб келганларга раҳмат!»


23.01.2022 22:39 0 2049\nАрманистон президенти Армен Саркисян истеъфога чиқди.\n«Мен узоқ ўйладим ва тўрт йиллик фаол меҳнатдан сўнг Арманистон президенти лавозимидан истеъфога чиқиш қарорига келдим. Бу ҳеч қандай ҳиссиётлар таъсиридаги эмас, балки мантиққа асосланган қарор», — дейилади президент сайтида жойланган мурожаатда.\nСаркисяннинг айтишича, президент «мамлакат ва миллат учун ҳозирги мураккаб даврда ички ва ташқи сиёсатдаги туб жараёнларга таъсир ўтказа оладиган зарур дастакларга эга эмас».\n«Давлатимиз учун миллий бирдамлик зарур бўлган бундай оғир даврда президент институти ғийбат ва фитна назариясига айланмаслиги керак. Акс ҳолда биз — бутун дунё арманлари ўз мақсадимизга эриша олмаймиз, ўзимизнинг хатолар туфайли тарих чеккасида қолиб кетамиз», — деди у.\nАрманистон президенти ўз баёнотида жиддий геосиёсий ўзгаришлар рўй берган ўтган асрнинг 90-йиллари бошида арман халқи ўз мустақил давлатини яратиш учун энг кенг имкониятларга эга бўлганини таъкидлади.\n«Тарихий имкониятдан илҳомланиб, мен ҳам кўплаб ватандошларим каби ўзимни ушбу миссияга бағишладим. Баъзи сабабларга кўра, турли босқичлардаги иштироким ўзгарди, лекин мен миллий муваффақиятимизга ишонишдан тўхтамадим», — қўшимча қилди Саркисян.\nАрмен Саркисян 2018 йил 9 апрелидан буён Арманистон президенти лавозимида фаолият юритиб келаётганди.\nМаълумот учун: Арманистонда президент — номинал давлат раҳбари ҳисобланади ва парламент томонидан 7 йил муддатга сайланади. Бир шахс бир муддатдан зиёд бу лавозимда фаолият олиб бориши мумкин эмас.\nБироқ Арманистонда ҳукумат дастаги (ижроия ҳокимият) барча парламент республикаларида бўлгани каби бош вазир қўлида. Ички ва ташқи сиёсатда бош вазир (Арманистонда — Никол Пашинян)нинг ваколатлари бошқа давлатларнинг президентлариникидан деярли тафовут қилмайди.\nАрманистон конституциясига кўра, навбатдан ташқари президентлик сайлови 2022 йил февраль ойининг ўрталарида ўтказилиши мумкин.\nАрманистон Армен Саркисян\nТехнология 27/05, 21:09\nХориж 24/05, 14:56\nБрюссель учрашуви тинчлик йўлида умидли қадам деб баҳоланмоқда\nХориж 14/04, 11:14\nОзарбайжон–Арманистон: чигалликни ечиш борасида муҳим қадам


ЗАМОНАВИЙ ДАВЛАТЧИЛИГИМИЗ ТАРИХИДА УЛКАН ЎЗГАРИШ ЯСАГАН ВОҚЕА - Ўзбекистон овози газетаси\nТошкент шаҳридаги Симпозиумлар саройида бўлиб ўтган анжуманда Олий Мажлис Сенати аъзолари ва Қонунчилик палатаси депутатлари, Вазирлар Маҳкамаси, вазирлик ва идоралар раҳбарлари, дипломатик корпус ва халқаро ташкилотлар ваколатхоналари вакиллари, нодавлат ташкилотлар фаоллари иштирок этди. Йиғилишни видеоконференция алоқа тизими орқали туман, шаҳар ва вилоятлардаги маҳаллий кенгашлар депутатлари, барча бўғиндаги ижро ҳокимияти ва хўжалик бошқаруви органлари раҳбарлари, мамлакатимизнинг чет эллардаги элчилари кузатиб борди.\nМурожаатномада 2017 йилда амалга оширилган асосий ишлар якуни ва Ўзбекистон Республикасини 2018 йилда ижтимоий-иқтисодий ривожлантиришнинг устувор йўналишлари ўз ифодасини топди.\nМурожаатнома концепцияси 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясига мувофиқ тузилган. Давлат ва жамият қурилиши тизимини такомиллаштириш, қонун устуворлигини таъминлаш ва суд-ҳуқуқ тизимини янада ислоҳ қилиш, иқтисодиётни ривожлантириш ва либераллаштириш, ижтимоий соҳани ривожлантириш, хавфсизлик, миллатлараро тотувлик ва диний бағрикенгликни таъминлаш ҳамда ташқи сиёсат соҳасидаги устувор йўналишлар каби беш қисмда бу соҳаларда амалга оширилган ишлар атрофлича баён қилинди.\nМурожаатнома ҳам ҳажман, ҳам мазмунан жуда кенг. Унинг мазмун-моҳиятида бир тамойил «қизил ип» бўлиб ўтади. У ҳам бўлса, халқ манфаати, халққа хизмат қилиш, халқни эъзозлаш!\nПрезидентимиз ташаббуси билан давлат идоралари халққа хизмат қиладиган, уларнинг фаолиятига халқ баҳо берадиган тизим яратилди. Мамлакатимиз ҳаётига доир қарорлар халқимиз билан бевосита мулоқот, одамларнинг хоҳиш-истаклари асосида қабул қилинмоқда. Барча даражадаги раҳбарлар халқ олдида ҳисоб бермоқда.\nМазкур Мурожаатнома давлатимиз раҳбарининг якунланаётган йил бўйича халқимиз олдидаги ўзига хос ҳисоботи ҳам бўлди. Шунингдек, Мурожаатномада мамлакатимизни келгусида ҳар томонлама ривожлантиришга қаратилган устувор вазифалар белгилаб берилди, бир қанча қонунчилик ташаббуслари илгари сурилди.\nДавлатимиз раҳбари таклифи билан янги — 2018 йилга мамлакатимизда Фаол тадбиркорлик, инновацион ғоялар ва технологияларни қўллаб-қувватлаш йили, деб ном берилди.\nТадбир очиқ ва самимий руҳда ўтди. Президентимиз халқимизни қийнаётган, тараққиётимизга ғов бўлаётган кўпдан-кўп муаммолар ҳақида очиқ-ойдин гапирди. Баландпарвоз иборалар, сохта рақамлар эмас, аччиқ бўлса-да, хақиқий кўрсаткичлар айтилди. Илгари кузатилмаган бундай жасорат ва қатъият одамларнинг ишончи, ҳурматини қозонди.\nВақтлар ўтади. Президентимизнинг бу Мурожаатномаси замонавий давлатчилигимизда улкан ўзгариш ясаган тарихий нутқ бўлиб қолади.


ХИТОЙ ХОНИМЛАРИНИНГ ХУШБИЧИМЛИК ҚОИДАЛАРИ | Суғдиёна биринчи аёллар электрон журнали\n2. Хитой мақолларидан бири: «Ошқозоннинг ўндан етти қисми тўлганда овқат тановул қилишдан тўхтанг». Бу мақолда овқатни меъёрдан оширмасдан истеъмол қилишга эътибор қаратилган. Ҳали тўйиб улгурмасдан овқат ейишни тўхтатиш лозимлиги деярли барчамизга маълум. Бу таомнинг жигар ва буйракларни зўриқтирмасдан ҳазм бўлишига ёрдам беради. Ва табиийки, тановул қилинган калориялар миқдорини ҳам қисқартиради.\n3. Ҳар нимага чалғимасдан сокин овқатланишга одатланинг. Кўп ҳолларда телевизор тикилганча ёки тик оёқда туриб овқат еймиз. Хитойликларнинг фикрича, овқат вақтида фақат ёқимли мавзуларда суҳбатлашиш керак. Ёқимли суҳбат асносида одам тез тўйинади, таом яхши «ишланади». 4. Таом кўзни қувонтириши, иштаҳани қитиқлаши лозим. Шунда унинг ҳазми ҳам енгил бўлади ва инсонга лаззат бағишлайди.\n5. Ошқозонингиз безовта қилса, таомномангизда буғда пиширилган, енгил қовурилган овқатларни кўпайтиринг. Кам қовурилган, буғда пишган таомлар ҳазм бўлиш асносида танани зўриқтирмайди. Маҳсулотлар таркибидаги витамин ва микроэлементлар Ҳам сақланиб қолади. Бу эса саломатлигингиз ва гўзаллигингиз учун кони фойдали.\n6. Хитой хонимлари таомномада гуруч, балиқ, соя ва турли мевалар бўлишига катта аҳамият беришади. Турли сабзавот ва кўкатлар истеъмолини кўпайтиринг. Хитойлик аёллар унли нон ўрнига гуручли нонни афзал кўришади.\n7. Хитойлик аёллар спорт машғулотлари билан шуғулланишни, пиёда ёки велосипедда юришни канда қилишмайди.\nДастурхондан ярим тўйган ҳолда туринг. Кўк чой ичинг, кўпроқ ҳаракатда бўлинг. Шунда сизни тез қариш ҳам, ортиқча вазн ҳам безовта қилмайди. Twitter НравитсяSocButtons v1.5


Лукашенконинг яқин келажакда «Ўзбекистон ҳам ғалаëнга саҳна бўлиши» ҳақидаги гапини икки хил талқин қилса бўлади: Биринчи талқин – «Лука Ўзбекистонни ОДКБ (КХШТ)га киритиш учун босим қиляпти.» Иккинчи талқин эса – «Ҳақиқатдан ҳам шундай таҳлика мавжуд».\nДемак, Қозоғистондаги муаммолардан бири – «бир ҳовуч бойларнинг яхши яшаб, аксар аҳолининг қийинчиликка мубтало бўлиши» эди. Яъни, мамлакат бойлигининг аксари битта оила мансуб бўлган Шапрашти уруғининг 200 аъзоси қўлида бўлганидир. Бу муаммо Ўзбекистонда борми ëки йўқ?\nИккинчи муаммо – Элбаси Назарбоев куëвларининг ҳашаматга ўчлиги¸ очкўзлиги ва рейдерлари билан боғлиқ. Бу муаммо Ўзбекистонда борми ëки йўқми?\nУчинчи муаммо – қаттиқ совуқда газ қимматлаши ва энергия билан боғлиқ муаммо. Бу муаммо Ўзбекистонда борми ëки йўқ?\nТўртинчи муаммо – бошқарув тизимларидаги ошкора ўғирлик¸ коррупция¸ тендерсиз буюртмалар ва ҳуқуқий нигилзм. Бу муаммо Ўзбекистонда борми ëки йўқми?\nБешинчи муаммо – эса айнан Ўзбекистонда мавжуд бўлиб, бу барча саналган бошқа муаммоларни портлатадиган детонатор вазифасини бажариши мумкин. Бу эҳтимолий фалокат Ўзбекистоннинг ўзидаги тайм бомбадир. Бу – ваҳобийлик, салафийлик, Ҳизб ут-Таҳрир каби экстремистик оқимларга ортиқча мойиллик, ИШИД ва Толибонга нисбатан ўзбекларнинг ошкора эҳтиросли муҳаббати, такфирчилик. (Толибон ғалабасини ошкора қутлаш, Сурияга секс жиҳодга келтган минглаб аëллар, Миср ва Туркияда ваҳобийлик марказларида ўқитилаëтган болалар ва ҳоказо)\nГапнинг очиғи, пешанамиз шўрлиги аниқ.\ndata-title="Авлиё Луканинг башорати" data-description="<!-- wp:paragraph --> <p>Лукашенконинг яқин келажакда "Ўзбекистон ҳам ғалаëнга саҳна бўлиши" ҳақидаги гапини икки хил талқин қилса бўлади: Биринчи талқин ..." data-image="https://eltuz.com/wp-content/uploads/2022/01/rasm4298073-scaled.jpg" data-url="https://eltuz.com/asosiy-mavzular/219422/" data-services="facebook,odnoklassniki,twitter,telegram" data-counter="ig">\nКуйлагим Потиникидан чиройли бўлсин!\nЯнги йил арафасида 9 яшар ўзбек қизи Мадина қорбобога хат ёзди. Нега лотиндамас, кириллда ёздинг, деган саволга қизалоқ Тошкентдаги ...


Umar ibn Xattob r.a. hikmatlaridan\nUmar ibn Xattob r.a. hikmatlaridan ( 13305 marta o'qilgan) Chop etish\nBobur Sharipov 13 Dekabr 2012, 21:04:23\nIshingda Allohdan qo‘rqqanlar bilan maslahatlash.\nHazrati Umar roziyallohu anhu\nMirzoMuhammad 01 Avgust 2014, 23:09:08\nСЕН УНИ ТАНИМАС ЭКАНСАН\nУмар ибн Хаттоб разияллоҳу анҳунинг ҳузурига бир киши келиб бир одамни мақтади.\n- Сен унинг кириб-чиқишини яхши биладиган яқин қўшнисимисан? – сўради Умар разияллоҳу анҳу.\n- Йўқ, – деди у киши.\n- Сен унинг гўзал ахлоқига далолат қилувчи сафарида ҳамроҳи бўлганмисан?\n- Кишининг тақвосини билдиргувчи динор ва дирҳамлар муомаласида бўлганмисан?\n- Йўқ, – деди у киши яна.\n- Ҳойнаҳой сен унинг масжидда овозини баланд қилиб, бошини сарак-сарак қилиб Қурон қилиб турганини кўрган бўлсанг керак-да? – сўради Умар разияллоҳу анҳу.\n- Ҳа, – деди у.\n- Боравер. Сен уни танимас экансан, – деди Умар разияллоҳу анҳу. Сўнг нариги кишига юзланди: - Бор, сени танийдиган боўқа одамни топиб кел.\nMirzoMuhammad 27 Dekabr 2018, 13:55:23\nОхират учун шартнома\nҲазрат Умар Қурайш қабиласининг Бану Адий уруғидан. Жоҳилият даврида қабиланинг элчиликка масъул кишиси бўлган. Фил йилидан ўн уч йил ўтиб туғилган. Пайғамбаримиз саллаллоҳу алайҳи ва салламга нубувват келганида йигирма етти ёшда бўлган ва нубувватнинг олтинчи йили Исломни қабул қилган. Мўминлар амири бўлганида эллик икки ёшда эди. Унинг амирлик даври ўн йилу олти ою тўрт кун давом этган. Олтмиш икки ёшида вафот этган. Отаси Хаттоб Қурайш бошлиқларидан, онаси Ҳамна бинти Ҳошим эди. Аммасининг ўғли Валид ибн Муғира Холид ибн Валиднинг отаси бўлган.\nУмар разияллоҳу анҳунинг адолати нафақат Ислом оламида, балки ғайридинлар орасида ҳам афсонага айланган. Шунчалик даражада адолат ўрнатганларки, ҳатто у зот адолат тимсоли бўлиб қолган.\nШунингдек, Умар разияллоҳу анҳу ўта Ислом учун, Аллоҳ учун қаттиққўл, шунинг баробарида меҳрибон ва тақвоси ҳам мислсиз даражада эди. Одатига кўра яёв кезиб юрт айланар ва йўқсулларнинг ҳолидан хабар олар, кимки машққатга тушиб қолган бўлса, аввало ўзини айбдор санар эди. Иттифоқо, Шом шаҳридан Мадинага қайтаётиб бир кампирга йўлиқиб қолди. Кампир Умар разияллоҳу анҳуни танимай сўради:\n- Умар нималар қиляпти?\n- Шомдан Мадинага қайтяпти, – жавоб берди ҳазрат Умар.\n- Аллоҳ унга яхши мукофот бермасин!\n- Аллоҳга қасамки, у мўминларга волий бўлганидан буён мен ундан бирор яхшилик кўрмадим!\n- У сендан олисда бўлса, сенинг ҳолингни қаёқдан билади?\n- Мўминларга волий бўлган киши уларнинг ҳаммасидан хабардор бўлиши керак деб ўйламайман!\nУмар разияллоҳу анҳу йиғлади. Сўнг ўзига ўзи: “Эҳ Умар! Ҳар бир инсон, ҳатто мана шу кампир ҳам сендан кўра фаҳмлироқ экан!” деб, кампирга юзланди:\n- Эй Аллоҳнинг канизаги! Умарни дўзах азобидан қутқариб қолишим учун унг устидан қилган шикоятингни неяа пулга сотасан?\nКампир ҳайрон бўлиб:\n- Аллоҳ сенга раҳм қилсин, мени масхара қиляпсанми? – деб сўради.\nҲазрат Умар қўярда қўймай шикоятни йигирма беш дирҳамга сотиб олиб турган эди Али ибн Абу Толиб билан Абдуллоҳ ибн Масъуд разияллоҳу анҳумо келиб салом беришиб қолишди:\nКампир бошини ушлаб:\n- Вой шўрим! Мўминларнинг амрини ўзининг олдида сўкиб юборибман-ку!\nУмар разияллоҳу анҳу уни тинчлантириб:\n- Аллоҳ сенга раҳм қилсин, зарари йўқ, – деди ва хат ёзгани варақ сўраган эди, топилмади. Сўнг кийимининг ямоғидан қирқиб олиб шундай ёзди: “Бисмиллаҳир роҳманир роҳим. Ушбу хат Умар волийлик қилганидан то шу кунга қадар фалон аёлнинг Умарнинг устидан қилган шикоятларини йигирма беш дирҳамга сотиб олиш шартномасидир. Энди бу аёл Маҳшар кунида Аллоҳ таолонинг ҳузурида турганда Умарга даъво қилмагай. Гувоҳлар - Али ибн Абу Толиб ва Абдуллоҳ ибн Масъуд”\nСўнг Умар разияллоҳу анҳу бу хатни ўғлига топширди ва: “Қачон мен вафот этсам шу хатни кафанимга қўшиб кўм. Токи Раббимга шу хат билан йўлиқай” деб тайинлаб қўйди.\nMirzoMuhammad 18 May 2019, 12:01:06


УСАЙД ИБН ҲУЗАЙР (розияллоҳу анҳу) — KUKALDOSH.UZ\n02.05.2019 / - Ислом тарихи, Мақолалар\nУсайд (розияллоҳу анҳу) Авс қабиласининг бошлиқларидан бири эди. У киши мустақил фикрга эга, табиати соф, куч-қувватда тенгсиз баҳодир одам бўлган. Шунингдек, ниҳоятда камтар, шижоатли, хайр-саховатда илғор зот эди. Исломга қадар нафақат ўз қабиласи, балки, атрофдаги араблар орасида ҳам донғи кетган мерган сифатида танилган.\nСаҳобанинг тўлиқ исми Усайд ибн Ҳузайр ибн Саммок ибн Атийк ибн Рофеъ ибн Имриулқайс ибн Зайд (розияллоҳу анҳу). Абу Яҳё ва Абу Атийк кунялари билан чақирилар эди.\nОтаси Ҳузайр ибн Саммок авсликларнинг раисларидан эди. Онаси Умму Усайд бинт Сакан. У иккинчи Ақаба байъатида Ислом динини қабул қилган.\nРасулуллоҳ (соллаллоҳу алайҳи ва саллам) Мусъаб ибн Умайрни Ислом динига чақириш, уларга таълим бериш, илм ўргатиш учун Мадина шаҳрига юбордилар. Саъд ибн Муоз Усайднинг дўсти эди. Саъд Усайд ибн Ҳузайрга Мусъаб ибн Умайр (розияллоҳу анҳу) Ислом динига чақираётганини, уни тўхтатиш лозим эканини айтади. Усайд (розияллоҳу анҳу) қуролини олиб, Мусъаб ибн Умайр (розияллоҳу анҳу)нинг олдига боради. У аввал Ислом дининин қабул қилган, Мадинанинг бошлиқларидан бири Асъад ибн Зуроранинг уйида зиёфатда эди. Асъад ва Мусъаб (розияллоҳу анҳумо) Усайд ибн Ҳузайр одамлар орасида даъват эшитаётганини кўришади. Бироздан кейин Усайд ғазабланган ҳолда уларнинг олдига келади. Мусъаб (розияллоҳу анҳу): “Бизни тинглагин, рози бўлсанг қабул қиласан. Агар ёқтирмасанг, ёмон кўрган нарсангни айтмаймиз”, деди. Усайд: “Айт”, деди. Мусъаб ибн Умайр (розияллоҳу анҳу): “Ҳо, Мим. Аниқ Китобга (Қуръонга) қасамёд этаманки, албатта, Биз уни сизлар англашингиз учун араб тилидаги Қуръон қилдик!” дея Зухруф сурасининг аввалги уч оятини ўқиди. Усайднинг қалби нурга тўлиб, юзи ёришди. У: “Бу нақадар чиройли ва гўзал калом. Бу динни қабул қилиш учун нима қилиш керак”, деди. Мусъаб (розияллоҳу анҳу): “Бадан ва кийимларингни покла, шаҳодат калимасини айт ва намоз ўқи”, деди. Усайд ибн Ҳузайр Ислом динини қабул қилиш учун ўрнидан тез туриб, уйга бориб ғусл қилди ва таҳорат олди. Оламлар Раббисига сажда қилиб, мусулмон бўлганини эълон қилди. Усайд ибн Ҳузайр (розияллоҳу анҳу)га эргашиб, Саъд ибн Муоз (розияллоҳу анҳу) ҳам мусулмон бўлди. Икки улуғ саҳобанинг мусулмон бўлиши Авс қабиласидан кўпчиликнинг Исломга киришига сабаб бўлди.\nУсайд ибн Ҳузайр (розияллоҳу анҳу) Мусъаб ибн Умайр (розияллоҳу анҳу)дан Қуръони каримни ўрганди. Улуғ саҳобанинг қироати ёқимли бўлгани учун овозини эшитиш учун фаришталар осмондан тушган экан. Абу Саид Худрий (розияллоҳу анҳу)дан ривоят қилинади: “Усайд ибн Ҳузайр тунда Бақара сурасини ўқиётганда, боғлиқ турган оти тўсатдан безовта бўлди. У қироатдан тўхтади. От ҳам тинчланди. Яна ўқий бошлаганди, от ҳам безовталанарди. Қироатни тўхтатса, от яна жим бўларди. Сўнг яна ўқиса, от безовта бўлаверди. Ўша вақтда ўғли Яҳё от ёнида эди. От босиб олишидан қўрқиб, ўғлини отдан узоқроққа олиб қўйгач, осмонга қаради. Осмонда соябонларга ўхшаш, остида нур таратиб турган нарсалар бор экан. Тонг отгач, бўлган воқеани Расулуллоҳ (соллаллоҳу алайҳи ва саллам)га айтиб берди. Расулуллоҳ (алайҳиссалом): “Улар нималигини биласанми?” деб сўрадилар. Усайд: “Йўқ”, деди. Набий (соллаллоҳу алайҳи ва саллам): “Улар овозингни эшитиш учун пастга тушган фаришталар эди. Агар тонггача ўқиганингда, одамлар ҳам уларни кўрган бўларди”, дедилар (Имом Бухорий ривояти).\nУсайд ибн Ҳузайр (розияллоҳу анҳу) хушчақчақ киши эди. У бир куни Расулуллоҳ (соллаллоҳу алайҳи ва саллам)нинг ҳузурларида, қавмга гапириб, уларни кулдираётганда, Пайғамбаримиз (соллаллоҳу алайҳи ва саллам) бармоқлари билан биқинига ниқтадилар. Шунда у: “Жонимни оғритдингиз”, деди. У зот: “Ундай бўлса ўч ол!”, дедилар. Усайд (розияллоҳу анҳу): “Ё Расулуллоҳ, сизни кўйлагингиз бор, менинг эгнимда кўйлак йўқ эди”, деди. У зот (алайҳиссалом) кўйлакларини кўтардилар. Саҳоба Пайғамбаримиз (алайҳиссалом)ни қучоқлаб, биқинларидан ўпиб: “Ё Аллоҳнинг Расули! Ота-онам сизга фидо бўлсин, сизни таниганимдан бери шуни орзу қилар эдим”, деди.\nУсайд ибн Ҳузайр (розияллоҳу анҳу) саҳобалар орасидаги турли низоларни ислоҳ қилишда ибратли зот эди. Усайд ибн Ҳузайр (розияллоҳу анҳу) Пайғамбаримиз (соллаллоҳу алайҳи ва саллам)нинг вафотларидан кейин халифа тайинлаш вақтида намуна бўлди. Абу Бакр Сиддиқ (розияллоҳу анҳу) халифа Қурайшдан бўлишини таъкидлади. Бу муаммони тўғри ҳал этиш учун Расулуллоҳнинг васиятларига биноан ўз фикрларида собит турди. Муҳожир ва ансорлар ўртасида турли низолар келиб чиқди. Усайд ибн Ҳузайр (розияллоҳу анҳу) вазиятни синчковлик билан кузатиб, сўз олди. Усайд ибн Ҳузайр ансорларга: “Расулуллоҳ муҳожирлардан бўлганини биласизлар. Демак, У зотнинг халифаси ҳам муҳожирлардан бўлиши лозим. Биз Расулуллоҳ (соллаллоҳу алайҳи ва саллам)нинг ансорларимиз. Бугун ҳам У зотнинг халифасининг ансорлари бўлишимиз керак”, деди. Бу мажлисдаги барчага манзур бўлди. Усайд ибн Ҳузайр (розияллоҳу анҳу) мусулмон умматини катта хатардан сақлаб, адолат бобида Набий (алайҳиссалом)нинг чинакам уммати эканини исботлади.\nУсайд (розияллоҳу анҳу) Абу Бакр Сиддиқ (розияллоҳу анҳу)нинг халифалик даврида бош маслаҳатчилардан бири бўлди. Абу Бакр (розияллоҳу анҳу) ўзидан кейинги халифани тайинлаш учун Усайд ибн Ҳузайр, Усмон ибн Аффон, Абдураҳмон ибн Авф, Саид ибн Зайд (розияллоҳу анҳм)ни чорлади. Барча бир овоздан Умар ибн Хаттоб (розияллоҳу анҳу)нинг номзодида тўхтади. Усайд ибн Ҳузайр (розияллоҳу анҳу) халифа Умар (розияллоҳу анҳу) даврида ҳам давлатнинг йирик арбобларидан бири бўлди.\nУлуғ саҳоба ҳижрий 20 йили шаъбон ойида вафот этди ва Бақиъ қабристонига дафн қилинди. У кишининг жанозасини Умар ибн Хаттоб (розияллоҳу анҳу) ўқиди.\nБаҳриддин Жўрабек ўғли тайёрлади.\nЁШЛАР МАСАЛАЛАРИ ИСЛОМ НИГОҲИДА